text:
Gukora intebe mu mapine y’imodoka bimaze kumwinjiriza miliyoni 5RWf
Kalisa Parfait wo mu Karere ka Bugesera yiyemeje kurengera ibidukikije afata amapine ashaje y’imodoka akayakoramo intebe zo kwicaraho mu ruganiriro.
Uwo musore ufite imyaka 26 y’amavuko, afite ‘Atelier’ akoreramo izo ntebe mu Mujyi wa Nyamata.
Kalisa wari usanzwe akora umwuga w’ububaji, avuga ko yatangiye gukora intebe mu mapine y’imodoka muri Gashyantare 2017.
Avuga ko mu mezi umunani ashize akora izo ntebe amaze kwinjiza miliyoni 5RWf.
Akomeza avuga ko akora intebe zo mu ruganiriro. Intebe n’ameza bikoze mu mapine abigurisha ibihumbi 120RWf.Ipine y’’imodoka ishaje imwe ayigura 2000RWf.
Kalisa avuga ko yagize igitekerezo cyo gukora intebe mu mapine y’imodoka nyuma yo kubona ko imbaho zo kubazamo ibikoresho bitandukanye zishobora kuzabura kubera ko amashyamba mu Rwanda ari make.
Agira ati “Nibwo narebye ipine nsanga nshobora kuribyazamo ikindi kintu aho kugira ngo baritwike rikanduza ibidukikije babuze aho barishyira. Nibwo nahisemo kurikoramo intebe n’ameza mbona abantu barabikunze nkomeza gutyo.”
Akomeza avuga ko nta gishoro gihambaye yatangiranye kuko yatangiye afite ibihumbi 10RWf gusa.
Ati “None kuri ubu maze gukuramo asaga miliyoni 5RWf kandi narishyuye abakozi batatu nkoresha. Ndateganya gufata ibindi bikoresho biba byarashaje na byo nkabibyaza umusaruro, aho kugira ngo bijye birushya abantu babuze aho kubita.”
Kalisa avuga ko bimusaba icyumweru kimwe ngo abe arangije gukora intebe n’ameza byo mu ruganiroro bikoze mu mapine.
Uwo rwiyemezamirimo avuga ko yanitabiriye imurikagurisha ry’Intara y’Iburasirazuba riherutse kubera mu Karere ka Kayonza.
Yemeza ko ubwo yajyanagayo izo ntebe abantu batandukanye bazikunze bamusaba ko nabo yabakorera izo kwicaraho. Ibyo byatumye ahabwa n’igihembo nk’umuntu wagaragaje ibintu bidasanzwe muri iryo murikagurisha.
Kalisa kandi ari muri ba rwiyemezamirimo bakiri bato bahatanira igihembo cyo ku rwego rw’igihugu. Yanahawe igihembo cy’ibihumbi 150RWf n’ubuyobozi bw’Akarere ka Bugesera.
Uwo musore yatanze n’akazi kuko akoresha abakozi batatu ahemba ibihumbi 80RWf buri kwezi.
Nzabirinda Jean Baptiste, umwe muri bo avuga ko kuri we byari inzozi kumva ko amapine ashobora kubyazwamo ibikoresho byo mu rugo.
Agira ati “Nabonaga abana bayakinisha andi bakayakoramo inkweto none uyu mugabo yaranzanye ampa akazi anyigisha gukora ibi bikoresho tubikuye mu mapine none ubu amafaranga nkorera aha amaze kungeza kuri byinshi.”
Umuhuzabikorwa w’inama y’igihugu y’urubyiruko mu Karere ka Bugesera, Mutware Antoine avuga ko ari amahirwe ku ruhande rw’akarere kuba bunguka urubyiruko rushobora guhanga imirimo iruteza imbere.
Agira ati “Turabyishimira cyane kuko abahanze utu dushya banagira uruhare mu guha urundi rubyiruko akazi.”
Akomeza agira ati “Akarere kiyemeje kujya buri mwaka gakoresha amarushanwa y’udushya mu kubikundisha urubyiruko kandi uyu Kalisa akaba yarahembwe muri ubwo buryo.”
Mutware yongeraho ko bafata urubyiruko rufite udushya n’indi mishinga, bukabahuza n’ibigo by’imari n’ibigega byunganira urubyiruko.
Reba uko akora intebe mu mapine
Ibitekerezo ( 7 )
igitekerezo cyiza vraiment....nakomerezaho uyu mu jeune, ndibaza iri ni itangiriro azagenda akosora ibitagaragara neza nkariya mapine akayapfuka.
Nagerageze afunike ayo mapine kuko biragaragara nab, ubundi couragemu kwihangira imirimo.
Ibyo uvuga ni ukuri nanjye nabibonye. Igitekerezo ni kiza ariko products ze ntiziryoheye ijisho. Nashake uburyo anoza ibikorwa bye ashake ibitambaro byiza kandi bikomeye byo gufunika apana similicuir kandi ayo mapine areke kuboneka cyane ko ubona atanasa ngo usange umwe yicaye kuri Good year undi kuri Michelin nk’aho azikorera pub. Urabona ko bikonjonjoye rwose.
Muraho, ndashima uwo mu jeune cyane rwose nakomereze aho kandi murabona ko azavumbura n’ibindi.
courage kabisa ngaho nakabye impanoye imana Izayimuheremwumugisha ariko nagire nabandi atoza
Uyu muvandimwe aravumbuye kabisa ,yarakwiye igihembo.
Gusa ashake uko afunika iriya pneu ntigaragare byaba byiza kurushaho.
Ibyo uvuga ni ukuri nanjye nabibonye. Igitekerezo ni kiza ariko products ze ntiziryoheye ijisho. Nashake uburyo anoza ibikorwa bye ashake ibitambaro byiza kandi bikomeye byo gufunika apana similicuir kandi ayo mapine areke kuboneka cyane ko ubona atanasa ngo usange umwe yicaye kuri Good year undi kuri Michelin nk’aho azikorera pub. Urabona ko bikonjonjoye rwose.
Iki gitekerezo yaragikopeye kuko siwe wambere wabikoze ariko nabyo ni ibyo gushyigikira. Tugomba guhora dushaka ibyaduteza imbere aho byava hose bipfa kuba bigendeye ku murongo igihugu cyacu cyihaye. Murakoze.


c: text/html

text:
Ibyamfashije kumvikana n’umugabo ku bijyanye n’amafaranga.
Muri 1999 nashyingiwe ntarabitekerejeho cyane icyo gihe abakobwa twari tutarajijuka cyane nabikoze kuko ariko bigenda nari nkiri muto. Ikintu cyangoye mu minsi ya mbere ni imikoreshereze y’amafaranga yo guhaha, yashiraga mu buryo ntazi umugabo tukabipfa nkabifata nabi jyewe nkibwira ko angerera ankandamiza kubera ko ntacyo ninjiza kuko nta kazi nari mfite nigaga muri kaminuza kandi narimvuye mu rugo rutunze nibwo buzima nakuriyemo.
Umugabo yari umucuruzi uciriritse, wabonye amafaranga bimugoye yarazi agaciro k’ifaranga, twari dutandukanye rwose mu myumvire. Nkumva ambarira cyane kubera ko ntacyo ninjiza murugo nawe akumva ko nsesagura kubera ko ndi umwana wakuriye mu buzima bwiza. Hamwe no kwiga iby’urugo kuko twembi twashakaga kubaka twitabaje ihame ryo kuganira (communication) tuganira ku kibazo cyo gukoresha neza amafaranga yo guhaha turaguka tugera no ku mishinga (Investment). Twabaze ibyo dukenera murugo buri kwezi guhera ku muceri kugera ku kibiriti, tubibarira amafaranga, twumvikana ko arijye uzajya uyacunga nawe azajya acunga ay’imishinga, kuva icyo gihe muri 2000 kugeza ubu nta makimbirane ashingiye ku mutungo tugirana. U
mugabo wanjye agira imishinga minini, umwe urangira hakurikiraho undi tukabijyamo inama nkamushyigira, buri mwaka tureba ibyo twagezeho na gahunda y’umwaka ukurikiyeho. Tuganira ibyo navuze haruguru, twari mubukode dufite umushinga wo gutura munzu yacu, nasabaga amafaranga yo guhaha akambwira ati « niba ayo naguhaye yashize murye ibihari » ibihari byabaga ari umuceri n’ibishyimbo, nonsaga imfura yacu, nkibaza uko nzabaho ntarya imboga n’imbuto, umwana natangira kurya azatungwa n’umuceri n’ibishyimbo, niga ubwenge bwo gutegura ikiganiro cyagutse, cyavuyemo kugena budget yo guhaha kandi igacungwa nanjye.
Ibi byantuye umutwaro ukomeye, nayahahishaga neza nkamenya no gucunga neza ibyo nahashye, ayo nsaguye nkayazigama kugira ngo nzabashe kugura udukoresho (cyane cyane ibyamenekaga nk’iteremusi, amatase, ibase,…) ntayandi musabye. Ibi byadufashije kubaho neza kandi nawe akabyishimira kandi imishinga igakomeza. Narimaze kumwiga mbona ko tudahuje imyumvire kandi turi abakristo ntazamubeshya, maze kubona akazi musaba ko yanyemerera amafaranga ningengaho atazambaza icyo nayakoresheje, ambera umugabo mwiza nubu ndabimushimira anyemerera 20.000Frw. Nangaga ko tuzapfa ko natwerereye umwana twiganye, naguze umwenda atampaye uruhushya, natanze impano mu bukwe, ….
Amafaranga nigengaho yagiye azamuka uko umushahara wanjye uzamuka nanjye nkayacunga neza nkajya mutungura, ubu ngeze kuri 50,000 hakiyongeraho ayo nsagura kuri budget yo guhaha. Mbasha guteguramo anniversaires z’amavuko n’ubukwe z’umuryango wanjye, gutwereramo abatari inshuti z’umuryango (abo dukorana, twiganye,…), kwizigama mu itsinda ryo kukazi tugabana rimwe mu mwaka nkabasha kuguramo ibikoresho byo murugo (naguzemo : cuisiniere, frigo, amarido, friteuse, ibitanda na matela by’abana, n’utundi dukoresho two mugikoni. Muri uku kwezi natunguye umugabo mubwira uko nifuza gukoresha ayo nizagamye muri 2017 arabishyigikira, nzayaguramo intebe zisimbura izo twatangiranye ubuzima mu 1999, nguremo imitako iciriritse, andi nayageneye ikiruhuko cy’iminsi 3 n’umuryango ku Gisenyi.
Ni ubwambere tuzaba dusohokanye n’abana ubundi byategurwaga n’umugabo tukagenda twembi kubera imishinga ihoraho. Namusabaga kujyana n’abana akanyereka ukuntu bihenze, nigira inama yo kubizigamira. Twese tuzajyana kandi umugabo arabyishimiye. Kuberako turi umuryango w’abantu 7 nashatse maison de passage ifite umukozi wo mu gikoni, nakoze gahunda y’amafunguro nzahaha ibindi mbivane murugo kugirango tuzaruhuke neza bwa mbere mu mateka y’urugo rwacu tugire umwanya wo gusabana no gutembera nk’umuryango bidahenze cyane. )
Ndagira inama ingo zifite ibibazo mu micungire y’umutungo kubiganiraho buri wese akamenya inshingano ze akazisohoza neza mu bwumvikane, ubwubahane n’ubwuzuzanye. Bitanga amahoro n’umunezero kandi umuntu akumva yisanzuye agakora ibikwiriye atihishahisha. Nkuko nabivuze nijye ucunga amafaranga yo guhaha kandi akava mu mushahara wanjye (kuko nasanze nituyashyira hamwe kuyamukuraho bitazoroha, ndamuzi umugabo wanjye ntiyayampa abona muri stock harimo umuceri n’isukari n’ibishyimbo kandi akeneye ayo kugura isima).
Muri macye nubwo twembi dusinya kuri konti yanjye ariko nijye uyicunga, iyo bibaye ngombwa ndamuguriza akazanyishyura nawe ajya anguriza nkamwishyura, mu bwubahane atambaza impamvu kuko twizerana kandi inshigano za buri wese zirasobanutse. Iyo umushahara wanjye uzamutse nongera ayo ntanga ku mishinga y’urugo. Ubu nishyura inguzanyo kuri banki twafashe twubaka inzu, ngahaha, nkishyura expenses z’imodoka (assurance, fuel, maintenance). Umugabo wanjye yishyura amashuri y’abana, umuriro n’amazi n’imishinga y’urugo (ubu dufite amazu akodeshwa n’imodoka yikorera imizigo twafashe mu Akagera igakora yishyura imyaka 2 tukabona kuyegukana, turateganya kugura isambu y’amasaziro mu myaka 2 iri imbere tugendeye ku gishushanyo mbonera tukayibikaho, Imana niduha kurama tukazayimukiramo mu myaka 20. Akabando k’iminsi gacibwa kare kakabikwa kure.)
Kuganira no kugabana inshingano byadufashije gutera imbere byihuse kandi twese tubigizemo uruhare ariko bidahungabanije imibereho myiza y’umuryango. Kwizirika umukanda ni ngombwa mu buzima ariko ntibikwiye guhungabanya ubuzima n’umunezero by’umuryango. Twubatse inzu bitugoye imyaka 5, nkamushyigikira ngafata inguzanyo ku mushara nkagira ibyo ngabanya ngo mwunganire ariko byose nkabikora nishimye n’abana bacu turaganira baba bazi imishinga turimo n’inshingano za buri wese. Turangije kubaka twafatanije kwishima twongera gutegura imishinga y’imyaka 5 turayandika uko ikurikirana.
Abagabo nyabo bahorana imishinga kandi ni byiza ariko nanone ubuzima ni bugufi abantu baba bakwiye kubaho bishimye bafite ibikwiriye ubushobozi bwabo, kuko umugore arangaye yarwaza abana bwaki kubera imishinga y’urugo. Ariko umugore yibitsemo ubwenge bwatuma yungurana ibitekerezo n’umugabo imibereho myiza y’urugo n’iterambere bikagenda neza. Abagabo badushinja ko dusesegura, ku ruhande rumwe ndabyemera ariko umugore w’umutima akwiye kwivanaho uyu mugayo yerekana ko ashoboye gucunga neza umutungo w’urugo ahereye ku mafaranga yo guhaha agaharanira iterembere ry’umuryango akurikije inama twagiriwe mu nkuru yitwa « Uburyo bwagufasha kudasesagura amafaranga mu rugo ». Akizigama agatungura umugabo amwereka ubwizigame.
Mu rugo ikintu kimwe gifitanye isano ikomeye n’ikindi, ntimwabasha kunoza imicungire y’umutungo mutumvikana, ntimwabasha kuganira buri wese atazuza inshingano ze z’urugo, ntibyakorohera umugabo gukunda umugore utamugandukira,…. Twe twatangiriye ku kwiyemeza kubaka urugo rwiza hakiri kare umugabo akuzuza inshingano ze nanjye nkuzuza inshingano zanjye nk’umugore, ntibyikora bisaba kwiyemeza, kwiga iby’urugo, kwihangana, kuganira no kwitanga. Jyewe biranyorohera kugandukira umugabo wanjye kugirango mushimishe kuko iyo atekanye byose bigenda neza nzi ko nunguka amahoro, umunezero, akanamfasha imirimo yo murugo, iyo nibeshye nkamurakaza nta murimo wo murugo amfasha, umushiha uba wose, umubebe aba uwanjye ntiyongere kumumfasha,….
Byafashe igihe kugirango ngere aho ngeze kuko nabanje kujya nihagararaho nitwaje ko nakwitunga nsanga mbihomberamo, niga guhinduka jyewe ubwanjye (nize kudakora icyo umugabo yanga nubwo kaba ari akantu gato, nize kutavugira hejuru, iyo yarakaye nubwo byaba ari amafuti simuburanya , ncisha macye nkazabigarura mu kiganiro byaciyemo nabwo nkabanza ngatera ibuye mu gihuru ngo ndebe ikivumbukamo, nabona urwishe ya nka rukiyirimo nkabireka.
Hari nibyo naretse burundu nkabyihanganira ngo nubake, nize kutavuguruza umugabo mu ruhame nubwo yaba yibeshye ndaceceka agakosorwa n’abandi cyangwa nkamukosora aho yibeshye nyuma twiherereye, nize gutega amatwi umugabo ntamuca mu ijambo, nize gucunga umutekano w’igifu cye n’uwo mu cyumba ku buryo buhoraho).
Ibi byatumye tubasha gukemura amakimbirane ku ikoreshwa ry’umutungo burundu kandi tubasha kubana neza muri rusange nyuma y’imyaka 18 iwacu haracyari « ndagukunda ». Mu mahugurwa y’abubatse batubwiye ko ubushakashatsi bwagaragaje ko ibikomere byo mu ngo bishingiye ku mutungo aribyo bitinda gukira kuruta ibindi kandi bikaba intandaro yo gusenya ingo nyinshi. Iyi niyo mpamvu nyamukuru yatumye ntekereza gutanga ubuhamya, ngo bufashe abandi kwirinda ibi ibikomere.
Ndangije nshimira agasaro magazine ko kanyigishije byinshi mu kubaka urugo rwiza no kurera abana neza. Mboneyeho gushimira abasomyi batanga ibitekerezo byubaka. Twese dukomeze guharanira icyatuma tugira ingo nziza n’abana bafite uburere bwiza, tuzasige umurage mwiza.
Niba nawe ufite ubuhamya cyangwa ushaka kugisha inama watwandikira kuri agasaromagazine@gmail.com
Photo : google
Ibitekerezo byanyu
-
-
-
-
-
-
urakoze cyane Imana iguhe umugisha icyo cyibazo nanjye nari ngifite ariko ungiriye inama kuko naragerageje gukoresha amafaranga neza birananira ugasanga mpashye ibiryo by’ukwezi kose ariko ntibirangirane n’ukwezi kandi nkabona na buri munsi ndi guhaha utundi duto duto tukatwara amafaranga mensi ,usubize n’ikifuzo cya yguette natwe cyadufasha
-
-
Yguette na Claudine, liste yo guhaha irahindagurika bitewe n’urugo n’ibyo rukenera. Reka mbahe liste nakoresheje mpaha ibyo nzakenera muri uku kwezi (nkora liste nkurikije ibyo mfite muri stock, kandi hari ibyo ntajya ngurira rimwe kubera ko byamvuna ahubwo nkabigura mu mezi atandukanye, nkora ku buryo ntagurira umuceri, amavuta n’amakaloni, n’amasabune icyarimwe kuko byamvuna kandi amafaranga mpembwa adahindagurika buri kwezi, iyo mbonye uko nagura ibya macye ndemera ngakora ku mweko ayo nizigamye nkayahahisha nzirikana kuzayasubizaho mu mezi ari imbere. Urugero ubu mfite ibiro birenga 100 by’umuceri na 10L z’ubuto muri stock kuko nabonye uko mbituma Tanzania, mfite na 7Kg z’ubuki natumye ku Gikongoro) :
Ibishyimbo 12kg : 6000
Kawunga 10kg : 7000
Vim 2 : 1200
Isukari 5kg : 4500
Gas 12kg : 12000
Peanuts butter : 3500
Amafu (ibigori 2kg,ingano 1kg,soya ikaranze 1kg,amasaka 1kg&uburo 1kg) yigikoma 6kg : 4800
Margarine 1kg : 2500
Pampers : 10000
Umunyu 2kg : 700
Amajyani 1 : 1100
Makaloni magufi 10 : 6500
Savon liquid 5L : 2800
Amasabune yo kumesa ikarito (uduti 12) : 5300
Olive oil 1L : 7500
Ubuki 7kg : 24500 (ubuki mbumarana igihe kinini amezi arenga 3)
sauce tomate 10 : 2000
Total : 101900
Ntabwo nahashye amakaroni maremare kuko nari naguze ikarito ukwezi gushize (20), papier hygenique, bloo, lingette, amavuta yo kwisiga, omo, colgate,ubunyobwa, indagara, black paper, simbambili, loico, ibirungo by’ipirawu, polici, sauya sauce, mayonnaise, kechup, butter, motarde, vinegre, ifarini, umuceri n’ubuto narimbifite)
Iyo maze guhaha ibi navuze haruguru haba hasigaye guhaha ibya buri cyumweru. Dore ibyo mperuka guhaha by’icyumweru :
Karoti:1500
Imiteja:500
Intoryi : 500
Ibitunguru bitukura 2kg:1100
tangawize 500g : 400
Dodo : 500
Beterave:200
puwavro, seleri, puwaro, romare:650
Ishu2 : 400
Ibirayi 10kg:2300
Amashaza 3kg:1800
Ifu y’ubugari 5kg : 2400
Indimu 1 : 400
Inanasi 1 : 600
Epinari 1 : 150
Inkoko 1.250Kg : 5000
Total : 18400
Liste y’icyumweru ziratandukana kubera ko nkurikiza ibyo nteganya gutegura nkabanza kureba ibyasagutse bihari nkabona gukora liste.
Inyanya n’imyembe narimbifite umutware yamvaniye Tanzania, hari n’amacunga nahashye ubushize yarakiri muri frigo niyo mpamvu ntambuto zindi naguze. Tungurusumu n’ibitunguru by’umweru, concomble byasagutse, n’amagi nari naraguriye rimwe menshi mucyumweru kibaza, byari bihagije ntabindi naguze. Ibijumba (5kg=1500) n’igitoki (5kg=1500) mbigura hafi yo murugo bucya mbiteka. Amata n’umugati mbyishyura buri munsi, amafaranga yabyo ubu nahisemo kuyaha umwana akaba ariwe uyacunga.
Ngizo ingero za liste (ibyo mpahira rimwe mu kwezi n’ibyo mpaha buri cyumweru)mwansabye. Turi umuryango w’abantu 9, dufite abana 5 hakiyongeraho umuzamu n’umwana turera. Guteka neza ni intego nihaye mu kubaka urugo umuryango wanjye uzangaya ikindi !
-

robotstxt: allowed

filter: keep


text:
Byagarutsweho ku wa 4 Mata 2018, ubwo Kaminuza y’u Rwanda, ishami ry’ubumenyi n’ikoranabuhanga yizihizaga umunsi ngarukamwaka wo kugaragaza udushya (Annual career day and skills exhibition), waranzwe no kugaragaza ibyahanzwe n’abanyeshuri byiganjemo ibikorwa by’ikoranabuhanga mu buhinzi, ingufu n’ibindi.
Umuyobozi wungirije wa Kaminuza y’u Rwanda ushinzwe iterambere, Dr. Charles Muligande, yagize ati “Turi hano ngo duhamye ibyo abanyeshuri bacu ba Kaminuza bashoboye gukora mu guhanga udushya nubwo bakorera ahantu bahura na byinshi bibagora. Benshi si abana b’abaherwe ku buryo babasha kubagurira ibikoresho by’ikoranabyuhanga bakoresheje kugira ngo bagere kuri utu dushya. Akenshi usanga baterateranya udufaranga duke babona nk’igice cy’abafasha kubaho ariko bakayakoresha bahanga udushya bafite mu mutwe.”
Dr. Muligande yakomeje abasobanurira ko abenshi mu bahanze udushya bitabasaba kwirirwa mu ishuri, ahubwo ko igihe cyabo bakimara aho baterateranyiriza ibikoresho, basangira ubusabusa ariko bakagera ku kintu gikomeye, anabasaba kudacibwa intege n’ababatanze guhanga kandi ko Kaminuza n’abandi bafatanyabikorwa bazakomeza kubafasha mu bushobozi bafite.
Umuyobozi ushinzwe guteza imbere ikoranabuhanga n’ikoreshwa ryaryo mu kigo cy’igihugu gishinzwe iterambere (RDB), Steve Mutabazi, yasabye abanyeshuri kugira umuco wo guhanga udushya kandi ko batabigeraho mu gihe badasoma ibitabo
Itsinda ry’abanyeshuri biga mu mwaka wa Gatatu, ryavumbuye agakoresho gashobora kugenzura abarimu n’abanyeshuri basibye n’abakererewe, batangaje ko bifuza kuzashinga ikigo gikomeye kikubaka izina mu Rwanda no hanze.
Ni agakoresho kitwa ‘Attendance system’ umwarimu n’abanyeshuri bazajya binjira bagakozamo urutoki, kakegeranya amakuru agaragagaza uko bitabiriye igihe runaka.
Asobanura umumaro wako, Muhawenayo Gideon, umwe mu bagize iryo tsinda ry’abanyeshuri barindwi bagakoze, yagize ati “Nko mu ishuri umuntu ashobora kuba arimo, umunyeshuri akandika udahari mu kwegeranya ayo makuru bikagaragara nk’aho yari ahari kandi atari ahari.”
“Ubundi ni akazi gakomeye ko kwiyandika ku mpapuro, bigatwara igihe kirekire kandi ntibibe byizewe. Twahise dutekereza tuti kuki tutakora agakoresho kabikora. Twanatekereje ku muntu ufite ikigo, si ngomba ko ahorayo buri gihe ariko afite agakoresho nk’aka akaba ashobora kumenya uko abakozi bitabira.”
Yasobanuye ko gatandukanye n’udusanzwe tumenyerewe dukoreshwa mu bigo tugaragaza igihe abakozi bagereye cyangwa baviriye ku kazi, kuko akabo kadakenera gucomekwaho imigozi ijyana amakuru ako kanya, ahubwo gashirwamo Memory Card kakabika ayo makuru, kandi kakayatanga atondetse neza.


text:
Imizi y’ubuyobe bukomeye buri mu burezi bw’Abanyafurika
Kuva isi yaremwa kugeza ubu nta gihe ikiremwamuntu kitashishikajwe no kwiga, ngo kiyungure ubumenyi bwisumbuye kubwo gisanganywe. Isoko y’ibyo byose ni ukwisuzuma nk’umuryango muntu mukareba ibyo mubashije gukora n’ibyo mutabashije; mwarangiza mugasuzuma niba nta buryo mwanonosora neza ibyo musanzwe muzi gukora ndetse mukanashakisha uburyo mwahanga ibindi bishya bishingiye ku muryango murimo, ibyo mufite n’ibyo mwifuza kugeraho nk’umuryango muntu mugize iryo shyanga.
Ibi nibyo byerekana ko isoko y’iterambere ryose twagezeho nk’abantu ryashibutse mu burezi, byerekana kandi ko uburezi bufite akamaro ari ubugamije guteza imbere imitekerereze n’imigirire ya muntu ku giti cye hanyuma bose nk’umuryango mugari bagahuriza hamwe buri wese n’ubumenyi bwe maze bagaharanira ko ishyanga ryabo ritera imbere maze rikabona rikagira ijambo mu ruhando mpuzamahanga.
Uyu munsi umuryango mugari wacu Abanyafurika niwo ufite umubare munini w’abakiri inyuma cyane mu iterambere ndetse ni natwe twugarijwe n’indwara, intambara, inzara n’ibindi bizazane bigiye bitandukanye byerekana gusigara inyuma mu iterambere nyamara ubutaka bw’ Afurika aribwo bubundikiye iby’ibanze ikiremwamuntu gikenera aho kiva kikagera; kandi ahari byinshi niho basuherewe cyane kurenza abafite duke, Repebulika Iharanira Demokarasi ya Congo duturanye ni urugero rwiza ruhamya ibi.
Ikigaragara rero si uko tudafite ibyibanze byadufasha mu gutera imbere ahubwo ikibazo ahanini kiri kuri twe abatuye Afurika. Ibi nibyo bituma uburezi bwacu buba inshoberamahanga kuko uko imyaka yicuma niko umubare w’abize barangije za kaminuza n’amashuli makuru wiyongera nyamara imibereho y’abatuye umugabane wa Afurika muri rusange ikagumya kuba agatereranzamba.
Uyu munsi ikinyamakuru cyanyu Rwandamagazine.com cyabagiriye mu mizi y’ubuyobe bukomeye buri mu burezi bw’Abanyafurika. Twifashishije igitabo THE MIS-EDUCATION OF THE NEGRO cyanditswe na CARTER G. WOODSON mu 1933.
Uburezi dufite uyu munsi rero ahanini bushingiye ku mirongo migari twashyiriweho n’abadukoronije, iri niryo pfundo ryo kuba uburezi bwacu kugeza nubu bukiri agatereranzamba; kuko abadukoronije ntibazanye uburezi ahanini ari uko bagamije kutwigisha ngo tuve mu bujiji kuko basanze natwe nk’umuryango Nyafurika hari uburezi gakondo twifitiye kandi budufitiye akamaro. Uburezi bwabo ahanini bwari bugamije kwibagiza Abanyafurika amateka y’abasogokuruza babo ndetse no kubakamuramo ubushobozi bwo kwitekerereza bo ubwabo; gusa bigakorwa mu buryo bujimije ku buryo atari buri wese ubasha kubitahura.
Nibwo twatangiye kwiga amateka y’iwabo iyo mu rwego rwo kutwibagiza ko natwe abasogokuruza bacu hari amateka basize kandi akomeye, bagera naho batwigisha ko aribo bavumbuye na bimwe mu bice bene wacu bamwe batuyemo kandi barahabasanze, bimwe barabyiyitirira mu rwego rwo kutwereka ko twe nta na kimwe tuzi; kuko bazi neza ko uzavuka akumva nta mateka abasogokuruza be basize azagira ipfunwe ry’ishyanga avukamo maze ahora yirotera kumera nka bariya twabwiwe mu ishuli b’iyo za Burayi na Amerika ngo bafite amateka.
Mu mashuli usanga turushaho kwiga ibyabo cyane twirengagije ibyacu; abenshi bagaharanira kumera nk’abasogokuruza b’abazungu twigishijwe twirengagije ko natwe ba sogokuruza bacu besheje imihigo irita iyabo b’iyo. Ingaruka rero irimo ni uko iyo utamenye iby’iwanyu byaba ibyiza cyangwa ibibi ntunimenya wowe ubwawe; ngo wisesere umenye icyo wakosora cyangwa se ukomeza gushimangira, yewe utangira no kwiyanga kuko uba wumva nta shema ishyanga ukomokamo riguteye kuko nta bigwi na mba wumva mwagize. Abakoroni babikoze bagamije kubanza kwegukane ibitekerezo byacu, kuko bizwi neza ko uwabashije kugena uko wowe cyangwa njyewe ngomba gutekereza aba yamaze kukugira umucakara icyo agutegetse cyose uragikora.
Intekerezo z’abanyafurika zimaze gufatwa rero twigishijwe ahanini kwigana imikorere y’abadukoronije tutitaye ku buzima twe tubayemo. Si ikosa kwigira ku bandi gusa kwigira ku bandi ukigana ibyo bakoze wirengagije uwo uri we, amateka yawe n’imibereho yawe ndetse n’imiterere yaho uri, ni ukwishyira mu rujijo rukomeye. Nyamara twe Abanyafurika nibyo twiberamo. Uburezi bwa nyabwo ni ubugamije guteza imbere umuntu ku giti cye ndetse n’umuryango arimo muri rusange ahereye kubyo afite aho ari. Ibyo bishoboka iyo uburezi butangiriye mu kwisesera ukimenya nyamara twemu mu ishuli ibyo ntitubikozwa ahubwo tubwirwa ibyavumbuwe by’iyo i mahanga aho kugirango tubwirwe ibibazo biri mu miryango yacu nk’abanyafurika maze ngo turebe uko twabikemura mu buryo bwacu twifashishije ibyo dufite.
Mu ntekerezo zacu abenshi hagahoramo kwibaza uko Facebook ikora kandi iwacu ku cyaro abayikeneye ari ntabo. Ibyo nibyo bigenda bikabera inshoberamahanga abadukikije bakibaza niba ntacyo dushoboye uretse kwigana iby’abandi bakoze. Uburezi bugomba guhera ku bantu ku giti cyabo bakareba ibyo bafite maze bagashakisha uburyo babibyazamo ibyo badafite nyamara Abanyafurika benshi bize bahora birotera kujya z’America n’ahandi bamwe bakemera no kwiyahura mu mazi ngo bakunde bagereyo; abandi basigaye nabo bagahora mu nzozi zo gukora muri kompanyi zikomeye nk’izo bigishijwe bigatuma babaho bategereje ntacyo bakoresha ubumenyi bwabo; amaherezo bakisanga ubumenyi bwabo bwarabaye ibuye.
Ushobora kuvuga uti har’abize imibare, ubutabire n’ibindi nyamara benshi bibaza icyo babyigiye bikabashobera n’uwabashije kuminuza muri byo nta fite iyo laboratwari yo kunonosoreramo ibyo yize ngo bibyare inyungu kuri rubanda nyamwinshi. Abize imirimo y’amaboko bisanga basohotse mu ishuri bagera mu nganda abenshi bakisanga imbere y’amamashini mashya ndetse ugasanga nibwo bwa mbere bayaciye iryera, nuko bwa bumenyi bwabo nabo ubwabo bagatangira kubushidikanyaho; kandi uwatangiye gushidikanya kubyo yamaze imyaka hafi 15 yiga aba yatangiye no kwitakariza ikizere.
Ibibazo dufite uyu munsi nk’Afurika ahanini rero bikomezwa nuko amashuri yacu abayagiyemo ubumenyi bakuramo ntibubahindura ibikoresho by’umuryango Nyafurika ahubwo ubumenyi bafite babugira nk’ikiraro kizabambutsa bahunga Afurika cyangwa se bisanisha n’abadukoronije. Iyo witegereje neza ubona uburezi bwacu muri Afurika busa nk’ubutwigiza kure y’isoko y’amahirwe dufite hano iwacu maze tugahinduka abahora mu nzozi zo kwifuza kumera nka bariya b’iyo mu mahanga twize.
Muri make uruhare rw’umuryango Nyafurika muri karikuramu y’ishuli ni ruke cyane kuburyo ahanini ibiba muri karikuramu zacu bigendera kuby’abandi, nyamara uburezi nyabwo karikuramu yabwo igomba guhera mu muryango murimo kuko uburezi bwa nyabwo ni ubushishikariza abaturage guharanira kubaho bihagije, bakiga kwakira ubuzima uko babusanze maze bagaharanira kurushaho kubugira bwiza. Nyamara ubumenyi benshi bahabwa muri za kaminuza n’amashuri makuru ntibwuzuzanya niyo intego y’uburezi nyabwo kuko abenshi mu baminuje nibo babayeho ubuzima bwuzuye urujijo ndetse nta n’igitekerezo na mba cy’umusanzu batanga mu gukemura ibibazo bafite mu muryango Nyafurika.
Izi ni inkuru ziri mu bice bitatu. Ubutaha tuzareba ku ngaruka mbi ziva mu kuba uburezi bwacu nk’umugabane w’Afurika bujegajega maze tuzasoze tureba nuko twabikemura.
Rugaba


text:
Ngizi impamvu zigutera guhora utaka umugongo
Kubabara umugongo ni ibintu biba ku bantu benshi muri iki gihe. Bishobora guterwa n’impamvu zitandukanye gusa inyinshi muri izo mpamvu dushobora kuzirinda bityo tukarinda n’umugongo wacu.
Ibintu bishobora gutera kubabara umugongo.
1. Kuryama kuri Matelas ishaje
Abantu benshi birengagiza guhindura matelas baryamaho nyamara hari igihe isaza ugasanga uyiryamyeho urateberamo. Ibi rero bituma uruti rw’umugongo rwiheta bityo bigatera kubabara umugongo.Ni byiza niba ubona Matelas yashaje,yihindure.
2.Guheka nabi ibikapu biremereye
Niba ukunda guheka igikapu kiremereye kenshi, ntukagihekere ku rutugu rumwe kuko bituma umugongo wiheta ibi bikaba byatera kubabara umugongo.
3. Umubyibuho ukabije
Kubyibuha birenze urugero ni imwe mu mpamvu itera kunanirwa ndetse no kubabara umugongo. Ibiro biremerera umugongo n’inyama zikananirwa.Ni byiza rero kugabanya ibiro niba ushaka kwirinda kubabara umugongo.
4. Kwicara igihe kinini
Abantu benshi bakora akazi ko mu biro birirwa bicaye,ugasanga umuntu yicaye amasaha 6. Ibi nabyo byangiza umugongo wawe. Jya ugerageza byibura nyuma y’isaha 1 uhaguruke winanure uruhuke ho.
5. Kudakora imyitozo ngororamubiri
Abantu benshi iyo ubabwiye ngo bajye bakora Siporo usanga batabyumva neza nyamara gukora sport birinda uburwayi bw’umugongo kuko imyitozo ngororamubiri ituma amagufa akomera ndetse bikarinda n’indwara zo mu ngingo.Ni byiza rero gukora siporo byibura nka gatatu mu cyumweru.
6. Kwambara inkweto ndende kenshi
Iyo ukunda kwambara inkweto ndende cyane nyuma y’igihe runaka ushobora gutangira kumva umugongo ukurya.Ni byiza rero kwirinda kwambara cyane inkweto ndende.
Wari uzi ko habonetse imiti myimerere ivura umugongo ndetse n’indwara zo mu ngingo?
Kwirinda bimwe mu bitera ububabare bw’umugongo ni ingenzi cyane ariko ushobora kuba urwaye umugongo warakuzengereje cyangwa se ufite ibibazo byo mu ngingo. Ubu rero habonetse imiti myimerere ivura umugongo ndetse ikavura n’indwara z’umugongo.Muri iyo miti twavugamo:Calcium Capsules, Joint Health Capsules, Compound marrow Powder,…
Iyi miti irizewe kandi ikoreshwa ku ruhando mpuzamahanga kuko yemewe n’ibigo by’ubuziranenge bikomeye ku isi nka FDA (Food and Drug Admnistration).
Twabibutsa ko iyi miti nta ngaruka igira ku muntu wayikoresheje.Uramutse ukeneye iyi miti wahamagara kuri 0789433795/0726355630 cyangwa ukaba wagana Horaho Life aho ikorera kwa Rubangura muri Etage ya 3, mu muryango wa 302.
PT Jean Denys NDORIMANA


text:
avril 2013
Ubutumwa umubyeyi BIKIRA MARIYA yahaye Byishimo bugenewe u Rwanda n’Isi yose ku tariki ya 27/04/2013.
Umubyeyi BIKIRA MARIYA na Nyagasani YEZU baje bishimye bari mu rumuli rwinshi ntabona icyo ndugereranya narwo, nuko baranyitegereza,baransuhuza bati, mwana wanjye reka tugutume ku Rwanda n’isi yose.
YEZU: Bana banjye naje ndi urumuli, naje ndi urumuli, naje ndi urumuli,naje ndi urumuli, ariko ntarwo mwakiriye. Bana banjye rero ndabamurikira nti mubona kandi ndabaha ntimwakira nibyo mwakiriye nabyo ntimushimira. Mwisubireho rero bana banjye mujye mumenya ubahaye uwo ari we. Agahugu kanyu k’u Rwanda, igihugu cyanyu cy’u Rwanda naragituye kandi nkicayemo n’umubyeyi wanjye.
BIKIRA MARIYA: Mwana wanjye ndagutumye bwira Isi yose utibagiwe n’igihugu cyanyu cy’u Rwanda, kuko ndikubona birimo kugenda biganisha mu rwobo. Bibabwire, ubivuge, ubivuge, ubivuge; ngusabye kwicara k’ubutaka butagatifu nibura iminsi 15, kandi abo uzasabira bose bagiye gukira. Naragutoye ntiwantoye, emera ko uri igikoresho cyanjye, mwana wanjye ndi kumwe nawe, ndi kumwe nawe, ndi kumwe nawe, erega mwana wanjye nkugenda imbere n’inyuma iburyo n’ibumoso, ubuzima bwawe bwose nibubereho kuduhesha ikuzo muri byose.
Kibeho, Kibeho, Kibeho, nubwo mugenda mujya i Kibeho, Kibeho ntabwo ari umurenge, Kibeho ntabwo ari umusozi, Kibeho ni abo mpasanga. Bana banjye ndabakunda, ndabakunda, ndabakunda, ariko mwitegure muhore muri maso kuko cya gihe nababwiye kirageze, kibuzuriyeho. Nababwiye intambara hirya no hino, inzara hirya no hino, imitingito hirya no hino, inkangu hirya no hino, ntacyo mutazi, hari n’ubushwiriri hirya no hino ku muntu mwita ukomeye, kandi byaragaragaye, birahari, ntabyo mutabonye.
Bana banjye ndabakunda, ndabakunda, ndabakunda, ntihazagira uvuga ngo ntacyo yamenye kandi yarakimenye. Hagiye kuba ikintu gikomeye, muri kino gihugu cyanyu cy’u Rwanda. Bana banjye narabateguje, narabateguje, narabateguje, kandi ndababwiye muri kw’ iherezo, muri kurundarunda byinshi ariko si ibyanyu, igihe kirageze ngo mubyamburwe; mugeze mu gihe cya nyuma gikomeye cy’amaganya, amarira agiye kuba menshi.
Ndavuze, ndavuze, ndavuze, ndavuze, ndavuze, ndavuze, naje mbasanga bana banjye, naje mbakunze, naje mbakumbuye, muhumure naratsinze nimitse urukundo. Bana banjye nongere mbabwire, ndi kumwe namwe, niyo mpamvu uyu munsi mbabwiye ijambo ryanjye rikomeye, kandi uwumva yumve utumva ni akazi ke, ntacyo azireguza imbere y’Imana Data .
Narababwiye, narababwiye, narababwiye bana banjye mwanga kwisubiraho, none igihe kirageze cyo kugirango umunyafu ubagereho, ugiye kubageraho, ugiye kubageraho, ugiye kubageraho; kirageze kuko mwanze kumva ibyo nababwiye byose. Naravuze, naravuze, naravuze, ahasigaye rero nimwitegure, nimwitegure bana banjye, ndababwiye imvura y’amahindu igiye kubanyagira, namwe mwumve iyo mvura y’amahindu iyo ariyo.
Naje mbasanga bana banjye, kandi naje mbakumbuye, ariko abanjye muhumure nimitse urukundo, kandi ndi kumwe namwe bana banjye. Bana banjye ibikomeye biraje kandi birabugarije, igihugu cyose kirugarijwe.
Mwana wanjye urimo uri kwifuza ngo ugiye hanze, ugiye hanze, banza ujye k’ubutaka butagatifu, upfukame aho usanzwe upfukama, usabe, usabire u Rwanda n’isi yose. Ndabigusabye mwana wanjye, ndabigusabye mwana wanjye, ndabigusabye mwana wanjye , wikwiruka ngo ugiye mu madege ntabwo ibyo biguruka aribyo nagutumye. Kiza abanyarwanda ndetse n’Isi yose, kuko amavuta naguhaye arakomeye kandi agomba gukiza n’isi yose.
U Rwanda nararusize n’abanyarwanda, abayisize barakomeye cyane, kandi ari gukiza benshi cyane hirya no hino, impande zose, kandi ntacyo ntavuze kitazagaragara . Erega bana banjye mbagenda imbere n’inyuma iburyo n’ibumoso, ubuzima bwanyu bwose, nibubereho kuduhesha ikuzo muri byose.
Bana banjye ndabakunda, ndabakunda, ndabakunda, bana banjye murugarijwe, intambara hirya no hino, mugiye gukubitwa kubera kutumva kwanyu kw’abanyarwanda, ndabibabwiye, ndabibabwiye, ndabibabwiye, uyu ni umunsi wa nyuma mbibabwira, sinzongera kubibabwira, imvura y’amahindu igiye kubanyagira namwe mwumve iyo mvura iyo ariyo, ariko ntabwo mbwiye u Rwanda gusa ndabwira n’isi yose, abumva bumve.
Ndavuze, Ndavuze, Ndavuze, mbabwiye ibyo ibindi nzabivuga ubutaha, muramenye sinzabe nyamwisiga ngo nisange, namwe ntimuzabe babura mwaje. Bana banjye ndabibabwiye aho nicaye nta muyaga uzahahungabanya n’agasozi ndiho nta muyaga uzagahungabanya , ndi kumwe namwe kandi abanjye mbakomeyeho, ni ibihe bibi bibugarije, biri imbere nzaba ndi kumwe nabo. Bana banjye mbahaye umugisha ku Izina ry’Imana Data na Mwana na Roho MUtagatifu.
Ubutumwa Nyagasani YEZU yahaye Byishimo ku tariki ya 18/04/2013 bugenewe u Rwanda n’isi yose.
Nyagasani YEZU yaje ababaye cyane, ari mu rumuli rwinshi cyane ntabona icyo ndugereranya narwo, nuko aranyitegereza, aransuhuza ati;
YEZU: Mwana wanjye reka ngutume muri kino gihugu cyanyu cy’u Rwanda ndetse no ku isi yose.
BYISHIMO: Neretswe amaraso menshi agiye kumeneka muri kino gihugu cyanyu cy’u Rwanda,
YEZU: Ibi nkweretse mwana wanjye niko bigiye kumera, ndabibabwiye bana banjye, ndabibabwiye bana banjye, nabibabwiye bana banjye isaha n’isaha, umunota n’umunota.
Ntacyo ntavuze bana banjye, kandi, u Rwanda nararukunze kandi ndwicayemo, ndwicayemo, ndwicayemo, njye n’umubyeyi wanjye. Nje kwisukurira, nje kwisukurira, nje kwisukurira. Bana banjye mbari hafi abankunda njye n’umubyeyi wanjye mbari hafi kandi mbakomeyeho. Ndikumwe namwe bana banjye, ndikumwe namwe bana banjye, ndi kumwe namwe bana banjye, kandi hahirwa uwumva ijambo ryanjye, kandi akarikomeraho.
Bana banjye nimukomere, nimukomere, nimukomere kuri Rozali y’umubyeyi wanjye niyo izabatsindira Shitani kuko ni intwaro ikomeye cyane. Imvura y’amahindu igiye kubanyagira kandi hazarokoka bake.
Mwana wanjye nawe wikwirata ngo ugiye kujya hanze ntaburenganzira ndaguha. Ndakubwiye ngo jya gupfukama kubutaka butagatifu, aho nicaye njye n’umubyeyi wanjye, upfukame, upfukamire u Rwanda n’isi yose, ndabigusabye mwana wanjye aho wicaye ujye umenya ko ndi kumwe nawe njye n’umubyeyi wanjye. Kandi amagambo nkubwiye uyavuge, n’ibyo umubyeyi wanjye akubwiye ubivuge maze ugushaka kwanjye n’umubyeyi wanjye gukorwe .
Mbahaye umugisha ku Izina ry’Imana Data na Mwana na Roho Mutagatifu.
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 04/4/2009
Umubyeyi Bikira Mariya yaje yishimye cyane ari mu rumuri rwinshi cyane ntabona icyo ndugereranya narwo, ubwo hari saa cyenda, ndi ku musaraba I Kibeho, anyereka amashapule abiri, imwe y’ububabare indi isanzwe ya rozari. Nuko arnsuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. : Mwana wanjye, umeze ute?
BY.: Mama, meze neza gahoro nawe urabibona, imibabaro ni myinshi mu mubiri wanjye.
B.M.: Mwana wanjye ihangane kuko ntaho urageza, ariko kandi mwana wanjye uhumure igihe kimwe uzishima.
BY.: Mama, koko nzishima gihe ki mbona ibyo ukomeje kunyereka bikomeye cyane ntagisinzira?
B.M.: Mwana wanjye mba nkwereka ngo ubimenye kuko wowe hari icyo urusha abandi. Babara rero ubabarire benshi bari hirya, bari kurengana kandi mwana wanjye ibyo nakweretse, byinshi umaze kubibona.
Nakweretse amashintani uko akora, nkwereka uko abantu bari kugenda bica abandi ndetse bamwe tukabagutumaho. None rero mwana wanjye ntacyo utazi, ihangane ukomeze ukore ugushaka kwanjye n’umwana manjye. Iyo mibabaro ufite izashira kandi uzishima kandi narabigusezeranyije.
BY.: Ariko Mama, nubwo mbabaye bwose ariko nzabakorera kandi mbakunde maze hakorwe ugushaka kwanyu.
B.M.: Mwana wanjye, ongera unsuhurize abantu bose, uti nimugire amahoro, nimugire amahoro, urukundo rwanjye rubasakaremo.
Bana banjye nimusenge, nimusenge mushikamye kuko ibikomeretsa umutima wanjye ni byinshi, bikomeje kwiyongera hirya no hino muri kino gihugu cyanyu cy’u Rwanda.
Bana banjye ndababaye, ndababaye, ndababaye cyane kuko nababwiye kera mwanga kumva none ndabona muri kugana inzira yo kurimbuka.
Bana banjye, rero ibintu birakomeye cyane, hirya no hino ni amatongo. .ni amatongo, ahandi hantu abantu bararigiswa. Ino minsi mugiye kumva imirambo hirya no hino, ni ko bimeze, benshi baricwa. Abumva bumve, nongere mbasubiriremo kandi sibwo bwa mbere nabibabwira nabasabye kunamura icumu muranga, mbasaba gutanga imbabazi muranga none rero bana banjye, mvugiye ku mugaragaro, uwicishije imkota nawe azicishwa indi, uwagize impuhwe nawe azazigirirwa.
Bana banjye rero, kugeza ubu ibintu birakomeye, imvura nyinshi y’amahindu igiye kubanyagira, benshi igiye kubatembana. Bana banjye kugeza ubu ndasaba abana banjye banyiyeguriye gukoresha intwaro nabateguriye. Bana banjye, nimuhe roho zanyu ituze cyane cyane muzimpe jye Mama wanyu wo mu ijuru ubakunda.
Bana banjye, kugeza ubu ndasaba abana banjye ko mugomba kwisubiraho kurushaho kubera ko ibikomeretsa umutima wanjye utagira inenge kandi bihakana ubusugi bwanjye buhoraho, ububyeyi bwanjye bw’Imana n’ubw’abantu, bose bavuga ngo ndi umugore nk’abandi. Abo bakomeje kuvuga gutyo baragowe kuko batazi icyo bakora icyo aricyo, kuko iyaba bari bazi icyo bakora banyemera kandi bakemera ko ndi Nyina wa Yezu Kristu.
Bana banjye, muri ibi bihe bibi bikomeye ndabasaba gukomeza gushyiraho gahunda nyinshi hirya no hino y’amasengesho menshi yo gusana imitima yanyu kuko kugeza ubu mbona ikakaye cyane. Bana banjye, ndababaye cyane, mbabajwe n’ibibi mukomeje gukora kuko iyo mbibonye birambabaza cyane. Ese bana banjye, wica umuntu waramuremye?
Bana banjye, mushatse mureke kugambanirana kuko igihe kigeze kugira ngo mubazwe ibyo mwakoze byose kandi igihe ni iki murimo ntakindi. Bana banjye, ikwirakwizwa ry’ubugome rikomeje kwerekanwa ku mugaragaro nk’aho ari icyiza cyerekanwa gifitiye abandi akamaro kandi bana banjye, sibwo bwa mbere nabibabwira. Amazi agiye kurenga inkombe dore aho navugiye ngo nimusenge musane imitina yanyu kuko ndababaye.
Bana banjye, ndababwira ngo nimusenge mukanga kumva ariko noneho mugiye kubibona, kuko nta gisigaye dore aho navugiye ntihazagire uvuga ngo ntacyo yumvise, dore mbivugiye ku mugaragaro.
Bana banjye naziye mwese, naziye mwebwe mwese Abanyarwandakuko nabonaga hari icyo mukeneye. Nyamara bana banjye igihe kirageze, kibarangiriyeho, utarumvise nasubize amaso inyuma abanze arebe maze ashishoze kugira ngo abanze arebe aho ibihe bigeze.
Mwana wanjye, nshimirira abo bana banjye bakomeje kuza bansanga, uti ndishimye cyane. Nshimishijwe n’uko mwe mwakomeje kugerageza mutera umwana wanjye inkunga kugira ngo ashobore kubona itike imugeza aho mwohereje hose, uyu munsi wa none ndabashimiye n’umutima wanjye wose.
Bana banjye, aho muri hose, nimurambure ibiganza byanyu mwakire umugisha wanjye wa kibyeyi: Ingabire y’ubusabane ku Mana, ubudacogora, uguca bugufi n’icyubahiro cya Nyagasani. Ndashimira kandi abana banjye bakomeje kwibabaza bakora ingendo baza bansanga mu Cyicaro cyanjye i Kibeho. Bana banjye, ndabashimira cyane nibura iyaba mwese mwari mumeze gutyo nakwishima cyane, igihugu cyanyu cyagira amahoro kuko kugeza ubuni n’agahenge mufite mwebwe Abanyarwanda ni abo bitanga bemera bakibabaza, ntibarebe ibintu.
Erega bana banjye iyo hahindutse umwe, ijuru ririshima cyane. Bana banjye nimusenge, nimusenge, nimusenge kandi mumenye ko ibihe murimo ari ibyanyuma. Nyamara bana banjye, ndababwira ukuri uwashaka yakumva kuko navuze kera ahasigaye maze kunanirwa.
Bana banjye, ndabona benshi ari ba MAYIRA ABIRI, ariko kandi bana banjye usanga umwana wanjye aramwakira ntamusubiza inyuma. Bana banjye, nimukurikire inzira imwe mureke kuba ba MAYIRA ABIRI. Bana banjye mwese uzajya agana umwana wanjye azamwakira kandi uzamusonzera azamwiha.
Bana banjye, nimusabe abijutishe Ijambo rye. Bana banjye nimuzibure amatwi yanyu mwumve neza. Bana banjye, ndabasaba urukundo bamwe n’abandi kuko aricyo mbifuzaho cya mbere.
Bana banjye, kuki mundambirwa jye ntarabarambirwa ni ukubera iki? Ni kuki mukunda ibintu kurusha isengesho. Murivuruguta mu by’isi kandi si ibyanyu nk’aho mwakumvise ibyo tubabwira ahubwo muririrwa musakabaka kurusha amasandi.
Mwana wanjye, komeza ubambwirire, uti mukomeje gutsimbarara ku mitungo ariko ntimuzayitunga. Mwana wanjye, ongera umbwirire n’abo bishushanya bakomeje gutuza imbere nta mutima bafite wo kutugarukira ari ukugira ngo abandi bababone, uti muragowe. Kutuza imbere mwarangiza mukajya gushinja bagenzi banyu ibyo mutahagazeho kuko muri kuganisha mu rwobo. Ese bana banjye, bene nkabo murumva muri kuganisha he?
Mwana wanjye, bambwirire, uti nimwiyeze imitima yanyu muyihindure mishya kuko kuza imbere y’umwana wanjye umutima wawe urimouburyarya ntacyo uba ukoze.
Bana banjye, ni kuki mukorera Imana mufite intege nkeya ariko mwakorera Shitani mukagira imbaraga nyinshi mushishikaye n’ubwenge bwanyu bwose kugira ngo mugere kubyo mwifuza byose. bana banjye rero uyu munsi ndabasaba guhagurukira rimwe mukogeza Ivanjili y’umwana wanjye ariko se bana banjye ni kuki mudasenga mushyizeho umwete ni ukubera iki ahubwo mukirirwa mujya impaka mu by’Imana.
Bana banjye, nimureke impaka mudukurikire kandi mumenye ko bikomeye cyane. Bana banjye, nimwicuze, nimwicuze, nimwicuze inzira zikigendwa kuko ndabona mukomerewe cyane muri kino gihugu cyanyu cy’u Rwanda. Ubu Shitani arinjiye impande zose irabugarije, irakorera ku mugaragaro.
Bana banjye, ibyo nababwiye byose bigiye kuzuzwa nta kadomo na kamwe kagabanutseho. Bana banjye, ni kuki muhunga Imana mugasanga umuriro? Nyamara bana banjye, reka mbacire umugani: Utegeye isi amaboko ibiganza bye bishyirwaho umuriro.
Bana banjye, ni kuki mukorera amaso y’isi ntimumenye uwabahaye uwo ariwe.
Mwana wanjye, ongera ubambwirire, uti kuki mwirobanura kandi mwese muri ab’umubyeyi umwem mwese muva amaraso amwe ni ukubera iki. Ababi n’abeza, abakene n’abakire, mwese muri bamwe, ndabasaba ufite ikintu ajye yibuka mugenzi we kuko ibintu ntabwo ari ibyanyu.
Mwana wanjye, ongera ubambwirire, uti nta mwiza ubaho kereka Imana yonyine kuko umwiza kuri ino si ni ukora ugushaka kw’Imana kugeza ubu ndabwira abakire bakomeje kwikubira kandi ndahumuriza abakene ko batagomba kwiheba.
Bana banjye, ndabasaba kumenyana. Ari abakire, ari abakene, ari ababi, ari abeza kuko umwana wanjye nawe yabanaga na bose atarobanuye. Bana banjye ndabasaba ko mutagomba kurambirwa bagenzi banyu kuko Imana nayo itabarambirwa. Bana banjye, ndabasaba ko mugomba gukorera Imana buri gihe atari ukuyibuka mwagezweho n’ibyago.
Bana banjye ndabamenyesha kandi ko umuntu uzahamagarwa n’uwo natumye akamubwira aho agomba kujya ntiyihute azabona ishyano ikindi kandi bana banjye, ndabamenyesha ko mutagomba kwishingikiriza ubukire bwanyu kuko ibyo mufite byose mubihabwa n’ubuntu bw’Imana.
Mwana wanjye, ongera ubambwirire, uti ufite ubwenge n’ubuhanga n’ubwiza ni ukora icyo Imana ishaka. Musome Mwene Siraki 3, 11-31.
Bana banjye nkunda, nimuce bugufi muntege amatwi mbiyigishirize. Bana banjye nimuze mwese mungane mugire ituze kandi muteze amatwi Ijambo mukomeje kugezwaho n’umubyeyi wanyu wo mu ijuru.
Mwana wanjye, ongera umbwirire abo bakomeje kunangira imitima yabo, bambwirirem uti umwana wanjye arababaye, ababajwe cyane no kutumva kwanyu bw’Abanyarwanda. Bambwirire, uti igihugu mutuye mwagihinduye umwanda, amategeko Imana yabahaye ntimuyakurikiza na busa none umwana wanjye agiye guhana abatigera bamwumva maze abemera bose kandi b’indahemuka barokoke kandi bana banjye ndabasabye buri muntu nqkurikire umwana wanjye vuba.
Bana banje ndababaye. Bana banjye ndababaye, mbabajwe cyane nuko nta muntu n’umwe witaye ku butumwa mpora mbaha. Abenshi bashishikajwe n’inzira zinyuranye, ntibitaye ku butumwa bw’ijuru, abandi bakomeje inzira ya gihogera izabarimbura.
Bana banjye, ndababwira ukuri ko ibihano Imana yabageneye biri hafi, biregereje kandi vuba niba mutisubiyeho kababayeho. Bana banjye, nimurekek kugambanirana. Bana banjye mukomeje kuroha bagenzi banyu mu mwobo ariko mwe ntimuzi ibibateganyirijwe.
Bana banjye, uburyo bwo gutumanaho buhumanya imitima, burahumanya imitima ya benshi. ikwirakwizwa ry’ubugome rikomeje gukorwa ku mugaragaro nk’aho ari ikintu gifitiye abandi akamaro. Abantu hirya no hino bakomeje gushinja bagenzi babo bababeshyera, bagira ngo simbibona kandi mba narangije kubibona mbere y’uko babitegura. Niyo mpamvu uyu munsi nongeye gusaba bana banjye banyiyeguriye kumpa ingufu nyinshi zo guhongerera zimfasha kubaka urukundo, gukumira mbuza ikibi gukwira kuko mbona hirya no hino mu gihugu mwugarijwe ariko benshi barabyina amahoro ntibazi ibibugarije.
Bana banjye rwose ndabasaba guca bugufi mukagarukira Imana, mukareka gukomeza kumbabaza.
Mwana wanjye, ongera ubambwirire, uti nta kigombaguhinduka kubyo twababwiye dore mpora mbibabwira, hagiye kuba isukurwa buri muntu abazwe ibyo yakoze. Bana banjye, mwe mwumva ibyo mvuga mwicika intege muvuge Rozari n’Ishapule y’Ububabare, mubisozeshe ishapule y’Impuhwe z’Imana.
Erega bana banjye ndabakunda. Bana banjyemurebe imyaka maze mu Rwanda rwanyu mbinginga ngo musenge ariko mwanze kumva. Bana banjye muragira ngo ngire nte, ndabahebye. Nimureke ibyavuzwe byuzuzwe.
Bana banjye, ndababaye, ndababaye kubera u Rwandanakunze none abana banjye benshi bakaba bari kugenda bagana mu rwobo.
Mwana wanjye, ongera ubambwirire, uti uwemera kwambara ikirezi nikimwizihire.
Mwana wanjye, ongera ubambwirire, uti uwemera inema y’umwami wacu Yezu Kristu, nanjye mwifurije ihirwe risesuye no gutungaho igihugu ho umunanani.
Bana banjye, ngaho mubane nanjye, urukundo rwanjye rubakomeze, ngaho mugire amahoro kandi mugwize andi.
Bana banjye, nzagaruka ubutaha, muramenye sinzabe nyamwisiga ngo nisange namwe kandi ntimuzabe baburamwaje.
Bana banjye nzagaruka ubutaha, ngaho murakoze murakagira Imana.


text:
Amakanzu n’amajipo y’ibitenge ataratse
Amakanzu n’amajipo bidoze mu bitenge usanga abakobwa n’abadamu benshi babikunda cyane bagahitamo moderi zitandukanye badodesha,ariko uyu munsi twabahitiyemo moderi z’amakanzu n’amajipo magufi y’abadamu bakiri bato,bashobora kudodesha.
Umudamu ashobora kudodesha ikanzu ngufi igera mu mavi,itaratse ifite amaboko maremare mu ijosi hatarangaye cyane.
Hari kandi ikanzu ngufi igera mu mavi ikaba nayo ifite amaboko maremare,ikaba ifite amarinda atuma izana amataye.
Umudamu ukiri muto kandi ashobora kudodesha ijipo itaratse,ngufi igera munsi y’amavi ,ifite mu nda hakoze nk’umukandara munini.
Nanone umudamu ashobora kudodesha ikanzu itaratse cyane nayo igera munsi y’amavi,ifite amaboko maremare kandi ibitenge byacyo bidasa ariko bifite amabara ateye kimwe kandi mu ijosi hakoze nka v igice cy’inyuma,naho imbere ari hato.
Izi nizo moderi z’amakanzu n’amajipo magufi y’abadamu bakiri bato bashobora kudodesha mu bitenge kandi bakaba bambaye neza imyenda yiyubashye Ukeneye izindi moderi z’ibitenge cyangwa se izimeze gutyo wahamagara 0788505654
Agasaro.com
photo: google


text:
Ubugambanyi bw’Abashambo,na Abagesera burarimbanije!!!
OCT 13,2018 Ijambo ry’Uhoraho rinzaho cyane maze rirambwira riti,mwana w’umuntu,tega amatwi maze wumve ibyo abagambanyi uwitwa Rucamihigo Mark na numugore we Rachael balimo bagambana na abega.
Ntega amatwi numva bavuga ngo twohereze umugore wawe maze ajye gutata kureba niba Umuhanuzi agituye aho mwamusize,kandi agende yinjire mu nzu ye,ndetse agerageze aryamana nawe kandi ashakishe uko yakwiba icyintu kigaragaza yuko yahamusanze kugirango twibyizere ko yakoze akazi neza niko Uwiteka avuga.
Bageze aho Rachael arabyanga aratinya asanga ashobora kubigwamo,nibwo bashakishije uko baza kugigira aho Umuhanuzi atuye ngo bagurire abanyababylon bababwire yuko ngo bari baje kwishyura Umuhanuzi bamuzaniye amashillingi ye bityo bahite bamenya yuko ahari cyangwa adahari.
Mbona baguze umweyo cyangwa umukubuzo bisobanura ngo bari buze bigurishe akantu kamafuti,maze babone uko bagigira neza.
Ibyo nabyo barabihindura noneho bavuga ko ngo,bagiye gushaka umugore w’umunyababyloni bamubwira ko avuga ko anyishyuza mufitiye amadeni ngo akaba yaraje kunyishyuza.
Rachael ababwira ko ngo Umuhanuzi atajya afata amadeni ngo kuko ubwo babanaga nawe bari bagiye kwicwa ninzara ngo kuko atajya afata amadeni kandi ko muri iki gihugu batanabyemera kuko nta madeni abantu bajya batanga.
Barahindura baravuga bati noneho twebwe twavuga ko tumwishyuza bityo tukabona uko tumugeraho.Nabwo bisa naho ngo bidashobora kubahira kuko kuzabona Umuhanuzi mutahanye gahunda biragora ngo amaze kwerekwa ahita yigendera,kandi ibyo mwakora byose abibana mbere y’igihe agafata ibyemezo uko niko Uwiteka Nyirinngabo abivuga.
Ahongaho niho barangirije inama yabo tubahaye ikaze muze neza turabakira kandi turabiteguye kuko ni INGWE ntabwo yarizi gufata ku gakanu yarabyigishijwe!!!


text:
Ibintu byagufasha kugira amaso meza
Abantu benshi cyane cyane abagore n’abakobwa baba bifuza kugira amaso meza agaragara neza ariko ugasanga babuze uburyo babigeraho ariko ubaye wifuza kubigeraho ubu buryo bukurikira ubukoresheje byagufasha.
Irinde kwishyiraho ibirungo byinshi
Iyo ushyize ibirungo bikabije ku maso yawe hari ubwo bigeraho bikajya mu maso maze bikagutokoza ugasanga ukeneye kwibyiringira maze amaso agahera ubwo atukura wa murimbo washakaga ukaba urangiriye aho.
Bika neza amavuta ukoresha ku maso
Si byiza ko amavuta cyangwa ibikoresho ukoresha ku maso utayabika aho ubonye hose kuko bishobora gutuma hajyamo imyanda kandi iyo myanda usanga igira ingaruka nyinshi ku maso harimo nko kuzana uduheri twinshi yuzengurutse uruhu rupfuka ijisho.
Kuyavuza
Mu gihe wumvise amaso akubabaza ihutire kwivuza kugirango bigufashe kugira amaso y’umweru kuko hari imiti iba yaragenewe kuvanamo umutuku ujya uza mu maso.
Irinde kwambara amataratara y’umurimbo cyane
Igihe utabitegetswe na muganga jya wirinda gukoresha amataratara y’umurimbo kenshi kuko yangiza amaso cyane.Atuma amaso ahindura ibara agasa n’umukara kandi atuma n’uruhu rukingirije ijisho runanuka.
Yarinde izuba
Jya ugerageza kwirinda kugenda ku zuba ryinshi utambaye amataratara y’izuba kuko bigufasha ko imirasire y’izuba itabona aho inyura irasa mu jisho kuko iyo rirasamo bituma hazamo utuntu dutukura mu jisho imbere.
Yarinde gutokorwa
Iyo ijisho rigiyemo igitokorwa umuntu ntabasha kwihangana akenshi ahita aribyiringira ari nako rizamo amarira ibi bigatuma ritukura.Igihe utokowe ntukihutire kubyiringira ijisho ahubwo urarireka amarira akavanamo cya gitokorwa naho kuyarinda gutokorwa ni ukwambara amataratara igihe ubona uri ahantu hashobora kugutokoza cyangwa uri nko mu muyaga.
Kugira isuku mu maso
Kugirira isukumu maso ni ingenzi cyane kandi ukabikora ubyitayeho muri ubu buryo :
- Ugomba gukaraba mu maso ubyutse ndetse ugiye no kuryama kugira ngo ukureho ibirungo uba wakoresheje ndetse n’ igihe cyose ugiye kwisiga mu maso.
- Gukoresha amavuta n’ibirungo byagenewe gukoreshwa ku maso,
- Gushyira ingohe zawe ku murongo na byo bizagufasha kugira amaso meza.
Pamela.
photo : google


text:
Nyuma y’impanuka yabaye kuri uyu wa Kabiri mu gitondo, aho imodoka yarenze umuhanda irimo abanyeshuri ba Kigali Parents School, Polisi yavumbuye ko uwari utwaye imodoka yari yakoze amakosa akomeye, nyuma hatahurwa undi wari utwaye abandi banyeshuri yasinze, basanga yanasinziriye mu modoka .
Ahagana mu ma saa moya za mugitondo cyo kuri uyu wa Kabiri tariki 14 Kamena 2016, imodoka RAC 845H yari itwawe na Léon Fidele Munyangabe yarenze umuhanda igihe uyu mushoferi yananirwaga gukata ikorosi ry’ahantu hamanuka.
Umuvugizi wa Polisi y’u Rwanda, ACP Celestin Twahirwa, yatangaje ko uyu mushoferi yari yakoze amakosa yo kurenza umubare w’abagenewe kujya mu modoka. Yagize ati :
“Munyangambe yari atwaye abanyeshuri 29 mu modoka ifite ubwishingizi bw’abantu 18, yihutaga cyane ngo ahuze n’igihe cy’ishuri… ananirwa gukata ikorosi kubera kwihuta.â€
Ibi byatumye hatangira iperereza ku modoka zitwara abanyeshuri, maze ku gicamunsi hafatwa Ntakirutimana Michel wari utwaye imodoka y’abanyeshuri b’ikigo cyitwa “Les Hirondelles”, yasinze, kuburyo atabashaga guhagarara.
ACP Twahirwa yagize ati : â€Ntakirutimana yari atwaye abanyeshuri batashye ariko babonye ko yasinze, ku bw’amahirwe barasakuje kugeza igihe ahagarariye maze barasohoka. Muri icyo gihe, Polisi yahise ihagera isanga abanyeshuri bahagaze ku muhanda, uwari abatwaye yasinziririye mu modoka.â€
ACP Twahirwa yavuze ko icyuma gipima ikigero cy’inzoga umuntu yanyweye, cyagaragaje igipimo cyo hejuru cyerekana ko yari yasinze bikabije. Ibi byatumye bahita batekereza kuvugana n’ababyeyi.
ACP Celestin Twahirwa ati : â€Nyuma y’ibyo byombi, twavuganye n’ababyeyi n’amashuri. Iperereza ryagaragaje ko ababyeyi basinya amasezerano na ba nyir’amamodoka ariko nta ruhare amashuri abigizemo. Kuri ubu, turashaka ko amashuri abigiramo uruhare kandi akagira inshingano ahabwa mu masezerano asinywa ku mpande zombi mu nyungu z’umutekano w’abanyeshuri.â€
Avuga kandi ko ababyeyi n’amashuri bakwiye kureba ko hari umuntu mukuru uri mu modoka, igihe bajya cyangwa bava ku ishuri ; yaba umwe mu babyeyi cyangwa umwarimu cyangwa undi muntu mukuru w’inyangamugayo wareba umutekano wabo mu modoka, ariko abana ntibaharirwe abashoferi bonyine.
Janvier Romeo@Rwandapaparazzi.rw
73,676 total views, 50 views today


text:
Posted at 4:15 pm by Aline Nzabonimpa, on March 22, 2018
Ako kanya ahita asohoka hanze n’imvura yari ikigwa azana inkoni ngirango ni imikino ati ryama vuba nti oya aba ankubise iya mbere, iya kabiri ,iya gatatu amarira aragwa, aba aransunitse ngwa ku buriri ati kuramo ijipo ndanga aba arayishishimuye ayivanyemo. Continue reading →
Posted at 3:40 pm by Aline Nzabonimpa, on March 22, 2018
Nitwa NYIRAMWIZA Odette mfite imyaka 23 nkaba nararangije amashuri yisumbuye mu mwaka w’ 2013 muri MCB. Niga muri kaminuza umwaka wa kabiri mu buganga kuruhande nkaba nkora umurimo w’ ubucuruzi ndetse n’ubudozi bw’ imyenda gusa byaciye munzira ndende Continue reading →
Posted at 1:28 am by Aline Nzabonimpa, on March 8, 2018
Reka ntangire nkubwira ko uri umunyembaraga kandi ko uri intwali!! Umunsi kumunsi ugomba kurwana intambara yo kwerekana ko nawe ugomba icyubahiro kandi ko ushoboye gukora ibihambaye. Rimwe narimwe uzagera aho uterwa ipfunwe Continue reading →
Posted at 5:05 am by Aline Nzabonimpa, on February 7, 2018
Nanjye naramusubije nuko mubwira izina rya data niko kumbwirako baziranye kuva cyera kandi ko banakorana. Muri ako kanya yahise afata telephone ye numva ahamagaye umugore ariko aratujijisha avuga ikigande kugira ngo.wenda tutabyumva…yahise asohoka ikigo nuko aratubwira ngo araje.. Continue reading →
Posted at 5:02 am by Aline Nzabonimpa, on February 7, 2018
Nanubu sindamenya nimba wari umunsi w’ ibyishimo cyangwa w’ akababaro, hari nubwo ntajya nemera ko byabayeho kugirango nirinde gutecyereza cyane ndetse no kwibaza ibibazo byinshi. Continue reading →


text:
1. Hari igihe umwanzi akwegereza Imana neza atabishaka. Hana iyo atagira Penina ntabwo yari gushaka Imana nk'uko yabikoze (I Samuel 1);
2. Hari igihe agusabira neza atabizi ndetse agasaba wowe n'ibyo utakwisabira. Hamani yasabiye Moridekayi neza azi ko yisabira (Esiteri 6:6-10);
3. Hari igihe atuma Imana ikuba inshuro nyinshi ibyo wari ufite we azi ngo arimo kukugerageza (Yobu 42:5);
4. Hari igihe yihutisha isezerano ryawe atabizi: Gutabarwa kw'abayuda mu gihe cya Moridekayi na Esiteri bivuye ku mugambi mubi wa Hamani);
5. Atuma kwizera Imana kwawe kwaguka.
Nawe urebye wasanga umwanzi wawe hari icyo akumariye. Kandi abanzi bawe si abantu gusa ni satani ubarimo. Fata umwanya usabe Imana iguhe uburyo buzima bwo kwitwararika ku mwanzi wawe. Umunsi mwiza.
Iyi nyigisho yateguwe na Ev Asiimwe Fred/Umukristo wo muri Foursquare Church Kimironko, inonosorwa na Bishop Dr Fidèle MASENGO, Umushumba


text:
Aho iyi ndwara ibera mbi cyane ni uko itaba indwara gusa ku uyifite ahubwo ihinduka nk’icyasha gikomeye ku buryo aho anyuze hose bamwitegereza ndetse hakaba n’abamuha akato kubera ko amaso ye atameze nk’ayabo bigatuma umurwayi arushaho kwiheba ndetse no kutisanga mu bandi kubera ipfunwe n’ikimwaro cy’imiterere ye na we atagizemo uruhare
Ese indwara yo kureba imirari yaba iterwa n’iki?
Impuguke zitandukanye mu bijyanye n’ubuvuzi bw’amaso zisobanura ko imirari iterwa no kwivumbagatanya kw’inyama cyangwa imikaya iba ifite akazi ko kujyana amaraso mu mubiri, uku kwivumbagatanya kugatuma habaho kutumvikana ugasanga nibwo umuntu areba imirari
Si iyo mpamvu yonyine kuko ngo hari n’ubwo umuntu aba afite ikibazo mu bwonko bigatuma amaso atabasha kureba mu cyerekezo kimwe ari naho haturuka imirari
Ngo biranashoboka cyane ko imirari ishobora kuba uruhererekane mu muryango ku buryo niba hari uwo mu muryango wigeze kuyirwara, n’undi ashobora kuvuka ayifite nta kindi kibazo cyabiteye nk'uko urubuga passeport santé rubitangaza
Ese birashoboka ko umuntu ureba imirari ashobora gukira?
Abantu benshi bibwira ko kuba umwana yaravukanye imirari biba byararangiye cyangwa yagira uburwayi bumutera kureba imirari bakarekera iyo kuko baba bumva ko nta kindi cyakorwa ariko mu byukuri siko biri kuko imirari iravurwa kandi igakira burundu
Gusa byoroha iyo umwana avuwe hakiri kare ni ukuvuga akiri muto cyane kuko iyo amaze gukura bigorana cyane
Niba ufite umwana urwaye imirari ni byiza ko wihutira kumujyana kwa muganga kugirango akurikiranwe hakiri kare bityo n’amahirwe yo gukira abe yakwiyongera ku buryo bworoshye
Src: Passeport santé


text:
Igi
Igi (ubuke: Amagi )
Kurya amagi menshi, kenshi, ni ukuvuga ngo urengeje amagi 3 mu cyumweru, na byo bishobora gutera kanseri y’amabere, mu gifu, ibihaha, urwagashya, umura, agahu koroheye ko muri nyababyeyi gategura ururenda rurinda nyababyeyi no mu mirera ntanga y’abagore. Abayarya cyane bakunda kurwara uruhu, ubugora, kwishimagura, imvuvu, kuribwa mu nda, imvururu mu mara, impiswi, ubuhwima. Iyo igi rihuye n’amatoto y’inkoko rikimara guterwa rihura na microbe yitwa Salmonella itera kuribwa mu mara na tifoyide. Amagi afite umunyu mwinshi agakena muri potasiyumu, ni cyo gituma akwiriye kwirindwa n’abarwaye indwara y’umutima. Amagi atera kanseri yo mu maraso cyane ku bagore, ni na yo atera kanseri yo mu gifu. Si byiza kuyaha umwana utari wuzuza umwaka.


text:
Guhera kuri uyu wa Gatanu tariki 18 Gicurasi 2018 iyi ngoro ihereye i Kanombe mu Karere ka Kicukiro ntizongera kwerekana ibyasizwe n’amateka ya Habyarimana ndetse na Perezida Bizimungu na we wayibayemo.
Iyo nzu ihinduwe nyuma y’uko Umujyi wa Kigali wari ukeneye ahantu hamurikirwa amateka y’ubugeni n’ubuhanzi, nk’uko byatangajwe na Alice Eudoxie Uwimana ushinzwe itangazamakuru mu Kigo gishinzwe inzu ndangamateka z’u Rwanda.
Yagize ati “Tuzaharekera imurikamateka ry’ubugeni n’ubuhanzi ndetse hazajya hanabera andi mamurikabikorwa azajya amara igihe gito nk’amezi atatu gusa.”
Yatanze urugero ko iyo nzu ishobora gutegura imurika ry’ubugeni bukoresha amarangi ry’amezi atatu cyangwa igakoresha iy’imiziki.
Yanavuze ko bazaha umwanya abashyitsi bakajya bahitamo icyo bari bubamurikire, bitewe n’icyo bifuza. Zimwe mu ngero yatanze ni imurika ry’imbyino cyangwa imikino gakondo.
Ubuyobozi bw’iyo ngoro bwanatangiye gushyiraho gahunda izajya igenderwaho mu gutegura ibikorwa.
Ibitekerezo ( 4 )
Ese Iyonzu Guhindurwa Nibyo? Ese Birakwiye? Ese Bisobanuyiki? Aha......
NIBA USHAKA GUKOMEZA KUMVA AHO AVUGWA SE WAZAMUSANZE AHO ARI?
nibyiza kubona aho abahanzi bahabwa agaciro
hahaha ntimukansetse, iyo ni tekinike ubwo bagirango umuryango wa Habyara udakomeza kuvugwa. Kuko iyo usuye iriya nzu, abagutembereza hari igihe bavuga ubuhangange bw’umuryango wa Habyara.
NIBA USHAKA GUKOMEZA KUMVA AHO AVUGWA SE WAZAMUSANZE AHO ARI?


text:
Niki Imana iba ishaka kuvuga iyo ivuze ngo “Ntimukore ku bo nasīze”?
“Ntimukore ku bo nasīze, Ntimugire icyo mutwara abahanuzi banjye.”(Zaburi105:5)
Birashobokako uyu murongo wo muri bibiliya ushobora gukoreshwa nabi, ukaba
Wagusha benshi bakava mubyizerwa.
Birababaje kumva abantu benshi bakoresha nabi uyu murongo ari abavugabutumwa. Kuko batekerezako bibafasha gukomera kandi inyigisho zabo ntizivuguruzwe. Mu yandi magambo kugirango abakristo ntibavuguruze umuntu w’Imana ibyo yigishije cyangwa yakoze. Aba bigisha bibagirwako badakwiye kugira uwo batwaza igitugu.
“Kandi mudasa n’abatwaza igitugu abo mwagabanijwe, ahubwo mube ibyitegererezo by’umukumbi.”(1Petero5:3)
Abenshi mubizera bigishijwe izi nyigisho usanga birangira baramije aba bavugabutumwa, bakibwirako abavugabutumwa bahora baboneye badakwiye kugishwa impaka, bityo ugasanga bafashe imyizerere itari yo, iyobya.
Umwami Yesu yavuze byeruye kuri aba bayobozi n’abakristo b’impumyi: Ko impumyi itabasha kurandata indi. Muri Luka 6:39 hagira hati: “…..Mbese impumyi yabasha kurandata indi mpumyi? Mbese zombi ntizagwa mu mwobo?” (Luka6:39)
Ari abavugabutumwa n’abakristo bose iyo bumvise nabi uyu murongo wo muri Zaburi 105:5 birangira baguye : Abavugabutumwa bakagwa mu cyaha cyo kwishyira hejuru, abakristo bakagwa mu cyaha cyo kuramya abantu.
Ese mu by’ukuri uyu murongo usobanuye iki?
Zaburi 105 yanditswe na Dawidi yibuka isezerano Imana yahaye Aburahamu n’abantu bayo. Mu Isezerano rya Kera, Imana yasezeranije Aburahamu ko azaba sekuruza w’amahanga.Bibiliya itubwirako Imana yasezeranije Aburahamu ko kuri Isaka wabyaye Yakobo ari we Isirayeli izakomokaho.
Iyo dusomye mu gitabo cyo Kuva hatubwira uburyo Abisirayeli babaye abacakara muri Egiputa, uko Imana yabakuye muri ubwo bubata, n’uburyo yabayoboye ikabajyana mu gihugu cy’isezerano - ubutaka yari yarasezeranije Aburahamu. Mu rugendo rwabo bahuye n’ingorane n’intambara ariko Imana yakomeje kubana na bo nk’uko yabisezeranye.
Aha niho Zaburi 105:7-15 yaturutse:
“Uwiteka ni we Mana yacu, Amateka ye ari mu isi yose. Yibuka isezerano rye iminsi yose, Ijambo yategetse aryibuka ibihe ibihumbi. Ni ryo sezerano yasezeranye na Aburahamu, Indahiro yarahiye Isaka, Akayikomereza Yakobo kuba itegeko, Ayikomereza Isirayeli kuba isezerano ridashira. Ati “Ni wowe nzaha igihugu cya Kanāni, Kuba umwandu ukugenewe.”
Umubare wabo ukiri muke, Muke cyane na bo ari abashyitsi muri icyo gihugu, Bazerera mu mahanga atari amwe, Bava mu bwami bajya mu bundi. Ntiyakundira umuntu ko abarenganya, Yahaniye Abami ko babagiriye nabi. Ati “Ntimukore ku bo nasīze, Ntimugire icyo mutwara abahanuzi banjye.”( Zaburi 105:7-15)
Ugendeye kuri iyi nkuru, turumvako Imana yavugaga kubo yimitse n’abahanuzi bayo, ko nta muntu n’umwe wabakoraho, nta n’umwe wabagirira nabi , yavugaga abantu bayo. Ntiyavugaga umuyobozi umwe cyangwa umukristo umwe, ahubwo Imana irinda buri muntu witirirwa izina ryayo, uyizera akayikurikira, niwe witwa uwasizwe.
Abakristo bakwiye gutekerezako ari ab’umumaro ku Mana nk’uko umuvugabutumwa ari. Niba twese tungana imbere y’amaso yayo, izaduha abayobozi batwitaho, bityo ntitwibone nk’aho tudafite agaciro imbere yabo ahubwo tube abavandimwe muri Kristo, tugendana n’Imana muri byose.


text:
Benshi mu bo twabashije kuganira nabo basanzwe babyibonaho bvuga ko ngo bishobora kuba biterwa n’uko bab baragize ibibazo by’ihungabana bakiri bato cyagwa bakiri mu nda za ba nyina bikaba ari na byo bituma bashobora kurira mu gihe bari guseka cyane
Mu gushaka kumenya byindhi kuri iki kintu kitavugwaho rumwe na benshi twifashishije igitabo cy’umushakashatsi Robert.R Provine aho avuga ko burya kurira mu gihe umunu ari guseka bidakwiye kumutera ikibazo kuko ngo ahubwo ari kimwe mu bimenyetso bishobora kukwereka ko ufite stress
Aha avuga ko iyo bimeze bityo umusemburo ushinzwe gugabanya isukari mu mubiri ukongera stress witwa cortisol uba wahuye n’uwitwa adrenaline utuma umutima utera cyane amarira akaremererwa bityo bigatuma mu gihe uri guseka ushobora no guhita urira muri ako kanya kandi mu byukuri wishimye


text:
Imineke ifite ibyiza byinshi birimo kurinda umubiri indwara y’umutima n’indwara y’igisukari (Diabete)
Imineke iri muri bimwe mu biribwa by’ibanze ku bantu batari bake ku isi. Umuneke ni rwo rubuto rwa kabiri rufite akamaro ku mubiri w’umuntu. Imineke n’imwe mu mbuto z’ingenzi kuko yingajemo amoko atari macye y’amasukari nka Glucose, sucrose, fructose... Bigatuma imineke iza ku isonga mu gutuma umuntu wayiriye imutera kugira imbaraga.
1.Imineka irwanya kwiheba: Kubera ko yiganjemo Aside ya tryptophan, igera mu mubiri igahindurwamo umusemburo wa serotonin utuma umuntu ahorana umuneza yishimye.
2. Imineke itera imbaraga: Nurya byibura imineke 2 mbere yo gukora akazi gasaba imbaraga, ntabwo uzaruha kuko umuneke wiganjemo amasukari, kandi kurya imineke bituma umuntu adafatwa nibyo abantu bakunze kwita imbwa.
3.Kurya imineke bikomeza amagufwa: Mu mineke ikungahaye kuri calcium igira umumaro mu gukomeza amagufwa
4. Iringaniza ubushyuhe bw’umubiri
Mu bihugu bimwe, imineke ifatwa nk’ibiribwa bikonje bibasha kugabanya ubushyuhe ku mugore utwite. Mu gihugu cya Thailand ho abagore batwite barya imineke kugirango bizere neza ko umwana azavukana ubushyuhe buringaniye.
5.Imineke irwanya anaemia(kubura amaraso)
6.Imineke ituma umuntu yituma neza: Iyo umuntu afite ikibazo cy’impatwe(constipation), akarya imineke arakira kuko imineke na none yifitemo fibres ituma umubiri ukora neza.
7.Imineke igabanya indwara y’umutima n’umuvuduko w’amaraso: Imineke ifite potassium ituma imikaya ikora neza n’umutima.
8.Imineke igabanya ububabare mu gihe cy’imihango: Abakobwa bahura n’ikibazo cyo kuribwa mu gihe cy’imihango bakaribwa , iyo bariye imineke barakira kuko imineke yifitemo vitamin B6 igabanya isukari mu mu maraso bityo n’ububabare bukagabanuka.
9.Imineke yongerera ubwonko ingufu: Imineke igira uruhare rukomeye mu gutuma umuntu atekereza neza kandi vuba.
Umuneke ugira ibyiza byinshi, harimo no kuba wafasha kureka itabi kuko urimo B6, B12, Potassium na Magnesium bishobora gutuma umuntu yiyumvamo akanyamuneza n’umubiri wamenyereye Nicotine ukaba wabasha kwihanganira kubaho idahari, ku muntu nibura ubasha kuwurya nyuma ya buri funguro. Umuneke ni urubuto rw’ingirakamaro cyane ku buzima bwa muntu.
Source: www.healthline.com


text:
Ese ibi n’ibyo Eliminati yategetse Rihana?— August 6, 2018
Ifoto z’umuhanzi Rihana ukunzwe cyane ku isi zavugishije abantu byinshi nyuma yo kumubona akikiye akanyamaswa ku bibero bye arimo kukonsa bebero nkaho yonsa umwana.
Bamwe baravuga ko ari ibyo Eliminate yamutegetse kuko yamwangiye kubyara ahubwo imutegeka konsa akanyamaswa.N’ubwo ibyo bivugwa ko ari Eliminati ariko hari abandi bavuga ko abazungu ibyo kubyara batajya babyitaho cyane ku buryo Rihana yakwihutira kubyara.
Rihana yakundanyeho na Chris Brown ariko nyuma barashwana baratandukana ndetse batandukana Chris Brown amukubise aramukomeretsa bijya mu itangazamakuru cyane.
Ubundi abahanzi ntibakunda kubyara vuba cyane cyane abakobwa bo mu bihugu byateye imbere cyane muri muzika nka Amerika nahandi kuko na Nick Minaji nawe akaba atarashaka ngo abyare umwana ahubwo bakunda gukundana n’abasitari batandukanye.
Umuhanzi Rihana yonza akanyamaswa nk’uwonsa umwana
Ubundi aba bahanzi ba Rihana na Nick Miniji n’abahanzi bafite amafaranga kandi beza bakaba bafite urugo rwiza kuko bafite amafaranga menshi kandi nibeza ariko usanga ibyo byo gushaka ataribyo bashyira imbere ahubwo bikundira ubuzima bwo kubaho bigenga mu busiribateri.
Abahanzi benshi bivugwa ko bari muri Eli,inati kandi ngo uyigiyemo hari ibyo imutegeka bakaba aribyo baheraho bavuga ko Rihana yifuza kubyara akonsa ariko yahisemo kunsa akanyamaswa kuko aribyo Eliminati yamutegetse.
Abandi nabo bavugwa muri Eliminati barimo na Chris Brown na Nick Minaji n’abandi benshi kandi abenshi gushaka byaranze kandi atari uko badafite ubushobozi kuko abandi bantu badasanzwe babuzwa gushaka kubera amikoro ariko bo Eliminati niyo ibategeka.


text:
Uburyo warera umwana uzagera ku ntsinzi
Kugera ku ntsinzi mu byiciro runaka by’ubuzima nicyo buri wese aba yifuza. Gusa kubireaho byo bihira bake. Abahanga mu by’imitekerereze bagaragaje ko kugera ku nstinzi mu buzima bifitanye isano n’uburyo umwana aba yararezwemo akiri muto. Nubwo batemeje ko hari urutonde rw’ibintu runaka ntakuka wakora , bagaragaje ibintu ababyeyi bafite abana bageze ku ntsinzi bakunze kuba bahuriyeho.
Gutoza umwana gukora : Iyo urera umwana umuhunza imirimo uba umutegurira ejo hazaza habi akazabaho adafite intego yanazigira zigahera mu bitekerezo ntazigereho. Umwanditsi w’igitabo cyitwa “How to Raise an Adult” avuga ko gutoza umwana imirimo akiri muto bitagurikira mu buto bwe gusa ko ahubwo binamufasha mu gihe cye kizaza. Akura azi kubahiriza inshingano aho kuba wa muntu uhora uziko hari umuntu ugomba kubakorera.
Kwigisha abana kubana n’abandi : gutoza umwana gukura azi kubana n’abandi, gufasha, kumva ububare bwabo, kwikemurira ibibazo runaka n’ibindi by’imibanire n’abandi bituma umwana akura ashobora kugera ku ntsinzi ku buryo bworoshye.
Kubona umwana wawe mo umuntu ukomeye : Ikindi cyaragaye ku babyeyi b’abana bagera ku ntsinzi nuko usanga kuva mu bwana bwabo baba barababonagamo abantu bakomeye kandi bagakoresha uko bashoboye kose bakabafasha kugera ku ntego zabo. Ibyo umubyeyi ahanura ku mwana we byiza bishobora kumubaho ndetse niyo uhora umwaturiraho ibibi nabyo bishobora kumubaho.
Kwitangira umwana ukabana nawe uko byagenda kose : Aba bahanga mu by’imitekerereze bakomeza bagaragaza ko abana bakurira ku babyeyi batandukanye, batereranwe n’ababyeyi kubera impamvu runaka zitari urupfu bibagiraho ingaruka cyane iyo bamaze gukura.
Kugira umubano mwiza n’umwana : ababyeyi bagira ibihe byiza n’abana bakabisanzuraho bituma abo bana bakurana icyizere muri bo kandi kwigirira icyizere ni urufunguzo rukomeye rwatuma ugera ku ntsinzi.
Gukoresha uburyo bwo gusobanurira umwana igihano ahawe : Mu mwanya wo kuba abanyagitugu cyangwa se ngo barere abana babo bajeyi, badahanwa. Umwana warezwe asobanurirwa impamvu ahabwa igihano, agahabwa amabwiriza agenderaho asobanutse neza nituma akura afite umurongo ngenderwaho.
Kubera urugero abana : Kuba uri umubyeyi ugera ku ntsinzi ntabwo bigaragazwa gusa n’ubukire wagezeho. Ikibigaragaza kinini ni uburyo ubashaka kubahiriza inshingano zawe n’imyitwarire ugira ku buryo umwana iyo atangiye gukura agutekerezaho akabona ko wamubereye urugero rwiza aho kumva ko wamuhemukiye.
Gutozwa kubaho neza muri bike no kuzigama : Umwana agomba gutozwa ko gukora ari ngombwa ariko ukamwibutsa ko izo mbaraga akoresha azikura mu kubaho neza. Kurya neza, kugira ibitekerezo bizima, gukora imyitozo ngororamubiri n’ibindi bigufasha kubaho neza.
Ariko na none ntusoze iyi ngingo utavuze ku kuzigama. Mbese agakura azi kubaho neza akoresheje ubushobozi buke akagira ibyo yizigamira. Gutoza umwana kuzigama si ukumubwira ko agomba kujya ku ishuri n’amaguru kandi yiga kure kugirango amafaranga yishyuraga ayazigame noneho agree ku ishuri yananiwe atakibashije kwiga. Ahubwo mushobora gutekereza ubundi buryo bworoshye wenda nko kumutwara ku igari, kuri moto se, mu gihe bihendutse kurusha imodoka.
Mu biijyanye no kurya nabwo agomba gutozwa indyo nziza umwana agakura aziko aho kumuzanira bombo wamuzanira umuneke kuko nawo uryohera kandi ukaba ufite umumaro kurusha bombo.
Ibi ni bimwe mu byagaragajwe ko ababyeyi bafite abana bageze ku ntsinzi bahuriraho mu bihe byo kubarera. Hashobora kwiyongeraho ibindi cyangwa se umubyeyi akaba afitemo bike ariko bizamufasha kurera umwana we neza.
uwicap@yahoo.fr


text:
Birasa n'aho isi ubwayo idatanga umunezero. Intego nyamukuru yo gukoresha ibiyobyabwenge ntabwo ari uguhaga ahubwo ni ugushakisha ibyishimo. ….Ibiyobyabwenge, ibiyayuramutwe, ibiduhindura-mitekerereze n’andi mazina menshi wabyita wahuriho na benshi. Gufatanywa ibiyobyabwenge bikugeza muri gereza, iyo ubaye imbata yabyo mu miryango imwe n’imwe ugirwa igicibwa, ingingo ishobora gutuma hari ababikoresha bakubwira ko bifite umumaro ariko ku rundi ruhande bakakubwira ko ingaruka zabyo atari nye.
Ikiyobyabwenge ni ikintu cyose ushobora kwinjiza mu mubiri kigahindura uburyo wabonagamo ibintu, uburyo wumvaga ibintu, uburyo watekerezaga cyangwa se uburyo wumvaga amarangamutima, gusa hari ibyemewe n’amategeko n’umubare munini w’abantu hakaba n’ibitemewe.
Dusenge Honore avuka mu cyahoze ari Muhima, ibyangombwa bye bigaragaza ko abarurirwa muri Gitega mu Kagari ka Kabeza y’umujyi wa Kigali. Yize amashuri abanza kuri EPA, ayisumbuye yayize muri Eto’o Muhima ayasoza muri 2000. Ubuzima bwe abugabanyamo ibice bibiri, akiri umwana muto ndetse n’ubuzima yabayemo amaze gutakaza ababyeyi be ku myaka 14 y’amavuko.
Ibiyobyabwenge atakoresheje mu myaka irenga 20 yamaze acengana n’inzego z’umutekano ntibibaho:
Avuga ko ababyeyi be bakimara gupfa, abo bavukana bahise bajya mu yindi miryango, we yumvaga ashaka uburenganzira busesuye ‘liberté totale’. Amahame ye n’urungano rwe yakuranye nabo byamushyize mu inzira y’ibiyobyabwenge yagenze imyaka irenga 20. Ngo nta kiyobyabwenge kibaho atigeze akoresha. Yagize ati “Cyeretse ikitabaho. Turahera ku matabi, harimo amatabi y’amasigara’ hakabamo n’amatabi bita urumogi, ibyo ni ibiyobyabwenge byakoreshejwe. Hakazamo inzoga, inzoga ubwo ntimwirirwe mumbaza ubwoko kuko icyitwa inzoga, ikiri ‘arukorize’ cyose cyabaga ari icyo.”
Avuga ko bagenzi be baje kurenga gukoresha inzoga n’amatabi y’ubwoko butandukanye bakoresha ibinini n’ubwo we ngo atabikoreshaga(ibinini, ‘kapusi’). Yavuze ko ‘mugo’ iri mu bwoko butandukanye nk’ibyatsi, iyo bacanira(bakoresheje umuriro)…Ngo na ‘shisha’ iherutse gucibwa na Minisiteri y’Ubuzima mu Rwanda (MINISANTE) nayo bayikoreshejeho.
Yabwiye INYARWANDA ko iyo ukoresha ibiyobyabwenge ‘uba wumva nta kindi kintu cyiza nkabyo’. Ati “Iyo utabonye ibiyobyabwenge nta kindi wakora, nta mahoro ugira muri wowe, uba wumva hari icyo ubura mu buzima, no kurya wabireka, nta n’ubwo ushobora gusinzira mu gihe utarabifata”. Yivugira ko hari igihe cyageze akaganzwa n’itabi ndetse n’inzoga, ngo iyo Saa mbiri za mu gitondo zageraga atarafa ibiyobyabwenge yatangiraga gususumira ntagire icyo afata mu ntoki, yahagarara akagwa.
Yari ageze ku rwego rwo kunywa Litiro umunani z’inzoga ku munsi, itabi ryo ntiyibuka ingano yaryo:
Hari ikigero yagezeho akumva nta ‘alcohol’ imuhagije afite mu mutwe, ntiyashoboraga gusinzira amasaha arenze abiri ku munsi, byasabaga ko avangavanga inzoga n’amatabi atandukanye kugira ngo abone ibitotsi by’amasaha abiri. Ati “Nkanjye nari ngeze ku rwego rwo kunywa litiro umunani, itabi ryo ntabwo nari nzi umubare w’iryo ngomba kunywa.”
Amafaranga yo kugura ibiyobyabwenge ngo ntiyabaga menshi n’ubwo yabaga yayakuye mu rugomo, kwiba, gusabiriza ndetse no kubeshya. Ibi byose byatumye yitera icyizere, ahora mu rugomo n’abandi rudashira, aba kimenyebose mu nzego z’umutekano.
Amezi atandatu yashoboraga gushira adakarabye:
Mu myaka irenga 20 akoresha ibiyobyabwenge yibuka neza ko hari igihe cyageraga akamara amezi atandatu adakarabye. Ngo si rimwe si kabiri, umwaka washize akarabye umubiri wose rimwe, asubije inyuma ubwenge yumva mu myaka irenga 20 yamaze akoresha ibiyobyabwenge inshuro yakarabye zitarenga 30.
Avuga ko iyo ukoresha ibiyobyabwenge kwambara umwambaro wanduye uba wumva ari nk’itegeko cyane ko uba wiyumvisha ko nta muntu ukureba. Ati « Ntabwo uba ubona ko wanduye…Wowe kubwawe uba wumva ko icyingezi cya mbere ari uko ugomba kwicara mu kabari. Ugakora amafuti, ukirarira, ukiyemera, ukabeshya, bakumva ko koko uri kunywa ako gacupa wicaye aho ngaho. Nta na kazi ushobora gukora.»
Akazi yashoboraga gukorera ibihumbi mirongi itanu (50,000Rwf), yemeraga ibihumbi bibiri (2000Rwf) kugira ngo abone amafaranga yo kugura ibiyobyabwenge. Ngo n’ubwo hari benshi mu bakoresha ibiyobyabwenge bagaragara nk’ababyibushye, si ukubyibuha ahubwo ngo ni bwaki n’uko abantu batapfa kuyibona.
Ibiyobyabwenge byamugejeje i Ndera, agurisha imitungo y’iwabo:
Honore avuga ko hari icyigero yagezeho gukoresha ibiyobyabwenge biramurenga, bisaba ko agana i Ndera kugira ngo bamuhe imiti (n’ubwo rimwe na rimwe atayinyweye) ibigabanya. Yamazeyo igihe kingana n’ukwezi ahabwa imiti igabanya ‘alcohol’ mu mutwe.
Avuga ko imitungo yose yavukiniye ndetse n’iyo yasigiwe n’ababyeyi be yayigurishije agira ngo abone amafaranga yo kugura ibiyobyabwenge. Ngo hari abo bagendanaga bize na Kaminuza ariko bagikoresha ‘urumogi’ bananiwe n’akazi, amasura yarahindutse, ngo iyo ababonye abasabira ku Mana
Amezi atatu ntiyashoboraga gushira adafunzwe:
Ngo ni kenshi yacenganaga n’inzego z’umutekano, icyo gihe yafatwaga n’abitwaga ‘Local defense’. Muri ‘burigade’ yanyuzemo n’ubwo atagiye akatirwa n’inkiko yibukamo nka ‘burigade ya Muhima’ afata nk’icumbi rye, ikirenze kuri ibyo ngo amazina ye yari yanditswe mu bitabo bya gereza, iyo yinjiragamo agasabwa ‘buji’ yerekanaga aho yasize ayimanitse.
Anavuga ko hari igihe yangizaga ibikorwa by’abaturage agamije ko baza kumuha akazi kugira ngo abone amafaranga yo kugura ibiyobyabwenge. Iyo yafatwaga n’inzego z’umutekano, kenshi yerekanaga ikarita igaragaza ko yivuriza i Ndera, bati ‘ntawufunga umusazi’.
Ubu uyu musore atanga ubuhamya bw’uko yakiriye agakiza. Ni inzira avuga ko itamworoheye kuko yabanje kunyura mu buribwe kugira ngo abone uko areka ibiyobyabwenge yijanditsemo mu myaka irenga 20 yabimazemo. ‘Urumogi’ rwangiza imikorere y’ubwonko, ni kenshi wabona umuntu warunyoye atagira ikimuhangayikisha ahubwo agahorana ibitekerezo by’uko ejo hazaba ari heza cyane.
Urubuga Planetoscope ruvuga ko mu isi, buri segonda mu isi haba hanyowe ibiro bibiri by’urumogi, nibura buri mwaka mu isi hapfa abantu ibihumbi magana abiri bishwe n’ibiyobyabwenge, itabi n’inzonga byo nyine bishobora kwica abarenga miliyoni esheshatu mu mwaka.
“ Rapport mondial sur les drogues 2016” y’ikigo cy’Umuryango w’Abibumbye gishinzwe kurwanya ibyaha n’Ibiyobyabwenge, yagaragaje ko muri uwo mwaka mu isi abantu miliyoni 247 banyoye ku biyobyabwenge. Muri 2014 ho nibura umuntu umwe mu bantu 20 mu isi yanyoye ku biyobyabwenge, aba ni abantu miliyoni 250 bari hagati y’imyaka 15 na 64 y’amavuko.
REBA HANO IKIGANIRO TWAGIRANYE NA HONORE AVUGA UKO YAKORESHEJE IBIYOBYABWENGE


text:
KANDA HANO UREBE VIDEO
Umunyarwenya Mugisha Emmanuel uzwi ku izina rya Clapton Kibonge hamwe n’itsinda ahagarariye rizwi ku izina ry’Abanyagasani bishyimiye kuba barangije umwaka wa 2017 binjira muwa 2018 bagihumeka umwuka w’abazima bahitamo kwishyimira ibi byiza bifatanya n’abana badafite imiryango babarizwamo ahitwa Island Resto Bar I Remera.
Clapton wagize akandi kazina ka Kibonge bitewe na Filime ikomeje gukundwa n’abataribake hano mu Rwanda yakinnyemo yitwa aka kazina ka “Kibonge”,abona ko gusoza umwaka neza ujya mu wundi icyiza ari ukwifatanya n’abatishoboye nabo ukabongerera icyizere cyo kubaho bishyimye mu mwaka mushya binjiyemo.
Clapton uzwiho kugira amazina asekeje bitewe n’ingano y’umubiri we nkaho yiyitiriye Kibonke ariko atariko bigaragarira amaso y’Abantu, afite irindi zina rya 1GB rituma abenshi baseka bagatembagara,uyu musore w;umunyarwenya ntabwo akora ibisetsa abantu gusa ahubwo n’ibibahumuriza mu buzima bwaburi munsi abyisangamo nko gukora ibikorwa by’urukundo bitandukanye aha impano imiryango itishoboye.
Igikorwa cyo gusangira umwaka mushya n’abana batagira imiryango, ni igikorwa cy’urukundo bakoze ku mugoroba wo kuri uyu wa kabiri tariki ya 02 Mutarama 2018 aho Kibonge n’itsinda ry’Abanyagasani ribarizwamo Abanyarwenya benshi bagiye batandukanye aha twavuga nka Ramjaane wagiye muri Leta zunze ubumwe za Amerika,Ethien abenshi bazi nka 5k,ahagana Saa munani z’amanywa aribwo batangiye igikorwa cyabo bazenguruka umujyi wa Kigali bashaka abana bafite icyo kibazo kugira ngo basangire bongera no kubibutsa ko batari bonyine. bidatinze baje kubona abana 28 bahita berekeza kuri Island Resto&Bar iherereye ku Gisimenti gutangira igikorwa cyabo.
Clapton Kibonge yavuze ko we n’itsinda Abanyagasani gukora ibikorwa by’urukundo ariwo muco wabo kandi ko badafite intego yo gukora kimwe ngo barekere,ahubwo ko niba bifatanyije n’abana badafite imiryango babarizwamo muri uyu mwaka wa 2018, indi myaka izakurikiraho bazagenda bakora ibindi bitewe nuko uwiteka akomeje kubashoboza no kubatiza imbaraga.
KWIZERA Juvenal-Ibyamamare.com


text:
Isaac Kayisire intore nshya muri Muzika ya Gospel yisunze umuhanzi Dany Mutabazi bavuga urukundo rw’Imana-Yumve
Yanditswe na
31 July 2018 saa 07:31'
Umuhanzi Isaaac Kayisire yashyize hanze Indirimbo yise ngo "Wambohoje Urukundo" yakoranye n’umuhanzi Dany Mutabazi ,iyi ndirimbo yumvikanamo amagambo yerekena uburyo urukundo Imana ikunda umuntu rutandukanye n’urwabantu basanzwe bagukunda ndetse ikaba yujemo amagambo yo guhumuriza ababaye.
Umuhanzi Isaac Kayisire intore nshya muri muzika ihimbaza Imana
Isaac Kayisire ni umuririmbyi mushya w’indirimbo zo kuramya no guhimbaza Imana,uyu akaba ari umukristo wo mw’itorero rya ADEPR mu Nyakabanda watangiye kuririmba akiri umwana muto w’ishuri ryo ku cyumweru uko yakuraga niko impano yo guhimba indirimbo n’ibindi yagiye ikura ,ibi byose byiyongera ageze muri Seocndaire aho yagiye ahuimba indirimbo zitandukanye zigakundwa kandi zikanahabwa ibihembo.
Mu kiganiro IYOBOKAMANA.COM twagiranye na Isaac Kayisire ubwo yadushyikirizaga iyi ndirimbo yavuzeko yuzuye ishimwe ku Mana kuko ijya igenda imwiyereka mu murimo wayo kandi uko iminsi ishira akiba igenda imuteza intambwe:"Ati narangije kwiga umwaka ushize wa 2017 mpita nkora indirimbo nise ngo Yesu n’umugabo none ubu nasizer hanze indi yitwa "Wambohoje Urukundo " nakoranye na Dany Mutabazi nawe ndamushimira ko yemeye kunshyigikira.
Isaac Kayisire yisunze Dany Mutabazi bashyira hanze indirimbo "Wambohoje urukundo"
UMVA KANDI UFASHWE N’IYI NDIRIMBO WAMBOHOJE URUKUNDO:
Muri iyi ndirimbo uyu muhanzi yise ngo Wambohoje urukundo atangira airirimba agira ati :"Amahoro wampaye ni nk’amazi amara inyotas wamusamariyakazi yanyweyeho agashira inyota ,uri ubuhungiro bwanjye Yesu nzakwiringira iteka .Wambohoje urukundo rwawe mwami ,igorogota k’umusaraba kandi n’iminyururu yarimboshye yose wayinkuyeho ndabohoka .
Iyo wumvishe indirimbo z’itangira ry’uyu muhanzi uhita umwumvamo impano idasanzwe yaba mw’ijwi ryiza ndetse no mu kwandika kandi nawe ahamya ko aje kuririmbira Imana adasubira inyuma dore ko afite n’izindi ndirimbo nyinshi agiye gushyira hanze yaba iziri gutunganywa muri Studio ndetse n’izindi zanditse mu gitabo ahimbiramo.
UMVA N’INDI NDIRIMBO Y’UYU MUHANZI YITWA "YESU N’UMUGABO":


text:
Muri Demokarasi ububasha bwa rubanda ntibugira rutangira, n’iyo rubanda ihisemo kugira aho ishyira ibihato ingufu zibishyizeho ni nazo zibikuraho : ni cyo gisobanuro (esprit de la loi) cy’ingingo y’193 y’Itegekonshinga ryo mu 2013. Kuba byaragenwe ko nta mushinga wo kuvugurura iyo ngingo y’193 ushobora kwakirwa (clause intangible) bifite ishingiro n’injyana. Koko rero Itegekonshinga ntiriva mu ijuru, rikorwa n’abantu. Guhindura ingingo iyi cyangwa iriya sibyo byakabaye ikibazo. Uretse n’ingingo imwe cyangwa ebyiri zaryo, Itegekonshinga ryose uko ryakabaye rishobora kuvaho hagashyirwaho irindi, isi igakomeza ikazenguruka, ndetse ikaba yazenguruka neza kurusha mbere.
1. Itegekonshinga ryo mu 2003 si ryo rya mbere u Rwanda rwagize. Ryaje risimbura iryo ryasanze naryo rifite iryaribanjirije. Guhindura ingingo yaryo y’101 sibyo byakabaye ikibazo, iyo biba koko biri mu nyungu za rubanda (nyamwinshi !) .
2. Ikibazo gikomereye rubanda muri iki gihe si ukumva icyo itegekonshinga ryo mu 2003 rivuga (interpretation de la loi). Icyo rubanda yifuzaga mu gusezerera ingoma ya cyami n’ubungubu nticyahindutse , ni nacyo mu by’ukuri kigaragarira mu ngingo y’101 : ni uko byakwemerwa na bose, bikubahirizwa n’abayobozi, ko ubutegetsi bwose ari ubw’abaturage , bukaba mbere na mbere bugomba gukorera inyungu z’abaturage, bityo inzozi z’abitwa ko bavukanye imbuto bacyibwira ko bavukiye gutegeka, abandi benegihugu bakavukira kubabera abagaragu, zikagenda nk’ifuni iheze !
3. Ikibazo nyakuri kiduhangayikishije twese ntawe utakibona uretse abigiza nkana : ni uko Paul Kagame n’Agatsiko ke nta yindi mpamvu igaragara bafite yo guhindura ingingo y’101 y’itegekonshinga uretse inyungu bwite z’Agatsiko rukumbi kamaze imyaka isaga 21 ku butegetsi, kakaba karabukoresheje uko kishakiye mu kwimakaza iterabwoba no kwikubira ibyiza byose by’igihugu, none ubu kakaba gashaka « gukorogoshora Itegekonshinga » kagamije gusa kwihambira ku butegetsi no guheza rubanda mu icuraburindi ry’ingoma y’igitugu. Ibi se ninde wabyemera !?
4. Icy’ingenzi kigomba kumvikana ni uko Itegekonshinga, uko ryaba ryarashyizweho kose, intege nke ryaba rigaragaza zose, iyo ryatowe n’abaturage, ntiripfa guhindagurwa uko abantu biboneye kose, ku mpamvu ibonetse yose.
5. Niba rero ishyaka rya FPR riri ku butegetsi nta bantu bazima rikigira, rikaba ridashoboye kwishakamo undi mukandida ryakwamamaza mu matora y’umukuru w’igihugu yo mu 2017 , niryemere ko ricyuye igihe, ribise abashaka gukorera igihugu ibyiza, turahari .
6.Niba kandi bigaragaye ko Abacurabwenge ba FPR bacyibereye mu 1959, bakaba bacyibitseho imitekerereze y’ingoma ya cyami twaserereye mu myaka 50 ishize, bakaba koko bumva bafite umuntu umwe rukumbi wavukanye imbuto, ngo ugomba gutegeka Abanyarwanda kugera ku iherezo ry’isi, nibakenyere bahangane na Revolisiyo ya rubanda kuko ibintu bigiye kubashyuhana, « match » ikabarenga, bakabura iyo bakwirwa.
7.Ndongera kwemeza ko ikibazo Abanyarwanda bafite muri iki gihe atari Itegekonshinga ! Rirahari . Kurivugurura, hagahindurwa ibikwiye guhinduka nta kibazo byakagombye gutera ariko « kurikorogoshora » mu nyungu z’Agatsiko , rubanda ntizabyihanganira .
8. Reka nanone nibutse abibagirwa vuba ko Perezida Blaise Compaore wa Burkina Faso, wari umaze imyaka 27 ku butegetsi, abaturage baherutse kumwirukankana (28-31/10/2014) mu gihe Inteko Ishinga amategeko yari iteranye iri guhindura ingingo ya 37 y’Itegekonshinga ryo kuwa 11/4/2000, hagamijwe kumufasha kongera kwiyamamaza kandi yari arangije manda yemererwa n’iri tegeko nshinga.
9. Hafi yacu, abaturage baherutse kuvudukana Perezida Joseph Kabila wa Repubulika Iharanira Demokarasi ya Kongo kuko yashakaga guhindura ingingo ya 220 y’itegekonshinga ryo mu 2006 kugira ngo arenge kuri manda ebyiri yemererwaga n’iryo tegeko, bityo ngo mu mwaka utaha w’2016 azashobore kongera kwitoresha ! Icyakora Joseph Kabila we yabonye bimukomeranye, kubera abaturage bavuye hasi, yisubiraho, asaba rubanda imbabazi, ahagarika ivugururwa, umutekano wagarutse ari uko abanje gutangariza ku mugaragaro ko atazongera kurota yitoresha mu 2016.
10.Mu gihugu tuvuga rumwe cy’Uburundi naho ishyamba si ryeru : ubushake bwa Perezida Petero Nkurunziza bwo gushaka kongera kwitoresha nabwo bukomeje gukurura amahane . Uko bizarangira turabyiteze twese mu minsi ya vuba aha. Birabe ibyuya…..
Izi ngero z’ibibera ahandi zikwiye gutuma natwe twibaza ariko tukanisubiza :
11.Aho Paul Kagame n’Abanyagatsiko be , mu gushaka guhindura ingingo y’101 ngo Kagame ahame ku butegetsi ubuziraherezo , nabo ntibaba bagambiriye gukora Abanyawanda mu jisho kugira ngo barebe niba koko iterabwoba ryarabagize ibikange bidasubirwaho ? Icyo tuzi neza ni kimwe: ni uko iryo ngirwa-vugururwa bashaka kudutura hejuru rishobora gukururira kabutindi impumyi za FPR zisa n’izitareba neza ngo zibone uburemere bw’akaga Abanyarwanda bakomeje gushyirwamo n’ubutegetsi bw’igitugu bwa Paul Kagame !
12.Turasaba urubyiruko rw’u Rwanda gukanguka rukitegura kwamaga rwivuye inyuma KUDETA (Putsch Constutitionnel) Kagame n’abambari be biteguye gukorera Itegekonshinga ry’u Rwanda kuko ishobora gusubiza igihugu cyacu mu miborogo, igasenya n’ibyiza byose byagezweho. Ejo hazaza heza ntihashobora gutegurwa n’abategetsi bikunda, bakorera inda zabo gusa, birengagije akaga ka rubanda rugufi.
13.Dukomeje guhamagarira abenegihugu bose, Abatutsi, Abahutu ,Abatwa n’abandi bahawe ubwenegihugu, kuba maso maze igihe cyagera bagaha Kagame n’abambari be ISOMO ry’uko twasezereye ingoma ya cyami, gihake na gikolonize bikajyana ! Ntitwiteguye rero gusubira inyuma ho imyaka 50 yose !
Muri make, Perezida Paul Kagame arangije Manda ze yemererwa n’itegekonshinga ryo mu 2003(art 101), si we kamara, nagende, hatorwe undi mukuru w’igihugu, u Rwanda rukomeze inzira y’iterambere risangiwe na bose .
Padiri Thomas Nahimana,
Umukandida w’Ishyaka Ishema
mu matora y’umukuru w’igihugu yo mu 2017